title: Luonnonkirja

text: Luonnonkirja kuvastaa myös selvästi tekijänsä uskonnollista maailmankatsomusta. Sitä on pidetty 1700-luvun luonnonteologian suorana perillisenä, ja Topelius piti Carl von Linnétä suurena ihanteenaan. Kirjasta kuvastuu käsitys, että Jumala ei ollut luonut maapalloa vain ihmisen asuinpaikaksi vaan myös kasvatuskodiksi, josta oli huolehdittava hyvin. Sen mukaan ihmisellä oli luomakunnan herrana oikeus ja velvollisuuskin ottaa erämaat viljelyyn, mutta luontoa oli hyödynnettävä niin, että myös seuraavat sukupolvet saattoivat nauttia elinkelpoisesta ympäristöstä.


title: Luonnonkirja

text: Luonnonkirjan edeltäjinä voidaan pitää myöhemmän arkkipiispa Jacob Tengströmin 1700-luvun lopulla julkaisemia lukukirjoja "Läse-öfning för mina barn" ja "Tidsfördrift för mina barn", jotka sisälsivät kristinoppia sekä runoja ja opettavaisia kertomuksia. Ne eivät kuitenkaan riittäneet uuden teoksen esikuviksi, vaan sitä varten Topelius tutustui myös useisiin ulkomaisiin teoksiin. Niistä hän mainitsi esipuheessaan Anders Oldbergin teoksen "Hemskolan" sekä P. E. Svedbomin teokset "Läsebok" ja "Berlins Natursläran". Lisäksi kirjan esikuvina olivat todennäköisesti myös J. Marcetin teos "Det mest märkvärdiga i naturen, i vattnet och på land" sekä eräs alkujaan saksalainen oppikirja, joka oli julkaistu myös ruotsinkielisenä käännöksenä nimellä "Naturens bok för hemmet och skolan". Niitä Topelius ei maininnut Luonnonkirjan esipuheessa, mutta molemmista hän itse oli julkaissut Helsingfors Tidningarissa ylistävän arvion.


title: Luonnonkirja

text: Luonnonkirjan jatkoksi Topelius suunnitteli "Elämän kirja" (), jonka oli määrä olla 10-vuotiaille ja sitä vanhemmille tarkoitettu kansakoulujen yläluokkien oppikirja. Sen sisältö olisi koostunut pääasiassa historiallisista, maantieteellisistä ja käytännön aiheista. Sitä ei koskaan julkaistu tällä nimellä, mutta siihen laatimiensa luonnosten pohjalta Topelius laati myöhemmin Maamme kirjan, joka julkaistiin vuonna 1875.


title: Luonnonkirja

text: Kirja on 8-9-vuotiaille koululaisille tarkoitettu kasvi- ja eläintieteen, kemian, fysiikan ja tähtitieteen perusteiden yleisesitys. Siinä on seuraavat 15 lukua:Kirjassa on kuvia, runoja ja kertomuksia sekä melkoisesti myös uskonnollista julistusta. Se kuvastaakin selvästi kirjoittajansa uskonnollista maailmankatsomusta.


title: Luonnonkirja

text: Kirjassa seurataan kuvitteellisen kertojan veljen Antin ja hänen sisarensa Liisan vaiheita heidän tarkkaillessaan ympäröivää maailmaa ja tehdessään havaintoja. Usein jotakin asiaa ihmetellessään he kysyvät siitä isältään, joka selittää asian heille.


title: Luonnonkirja

text: Kirjan alkupuolella, ihmistä käsittelevässä luvussa on myös satu Kasper-nimisestä pojasta, joka ei saanut oppia mitään. Kasper oli paimenen poika, joka kuninkaan käskystä oli varhaislapsuudessaan suljettu muurin ympäröimään puutarhaan eikä hän saanut nähdä ketään muuta ihmistä, vaan hänen oli opittava kaikki itse. Niinpä ruokakin oli tuotava hänelle yöllä hänen nukkuessaan. Hän ei lapsena oppinutkaan ihmisen tavoille. Hänestä tuli tosin ruumiinvoimiltaan vahva, mutta hän käyttäytyi kuin villieläin Vasta 17-vuotiaana hänet päästettiin asumaan muiden ihmisten joukossa, ja hän oppi vasta tuolloin puhumaankin, sekä monia hyödyllisiä taitoja. Tarinan aiheena oli 1800-luvulla paljon huomiota osakseen saanut löytölapsi Kaspar Hauser, joka osasi vain muutamia sanoja, kun hänet 17-vuotiaana löydettiin.. Luonnonkirjassa kertomuksen ilmeisenä tarkoituksena oli saada lapset ymmärtämään, miten arvokasta oppi on, ja kannustaa heitä opiskelemaan.


title: Luonnonkirja

text: Luonnonkirja oli useiden vuosikymmenien ajan käytössä Suomen kansakouluissa sekä suomen- että ruotsinkielisinä painoksina. Topeliuksen elinaikana, vuoteen 1898 mennessä siitä oli otettu 11 suomenkielistä painosta, joita oli painettu yhteensä pitkälti yli 100 000 kappaletta. Vuoteen 1931 mennessä sitä oli painettu jo kaikkiaan 214 000 kappaletta, mikä on enemmän kuin mitään muuta Suomalaisen Kirjallisuuden Seuran julkaisemaa teosta.


title: Luonnonkirja

text: Kirjaa pidettiin jo 1900-luvun alussa asiasisällöltään vanhentuneena, mutta sitä käytettiin vielä pitkään lukutaidon kehittämiseen.


title: Luonnonkirja

text: Viimeiset kouluissa käytettäviksi tarkoitetut suomenkieliset painokset julkaistiin 1920-luvulla, ruotsinkieliset 1930-luvulla. Vuonna 1912 siitä julkaistiin myös islanninkielinen käännös. Suomalaisen kirjallisuuden klassikkona teoksesta on julkaistu useita painoksia myöhemminkin, mutta niitä ei enää käytetä kouluissa oppikirjoina.


title: Luonnonkirja

text: Luonnonkirja sai heti ilmestyttyään osakseen sekä positiivisia että negatiivisia arviointeja. Sen sisältöä pidettiin runsaana ja monipuolisena, ja sen kieltä ylistettiin runolliseksi ja kauniiksi. Erityisesti ala-alkeiskoulujen opettajat ja myös oppilaat suhtautuivat teokseen yleensä hyvin myönteisesti. Myös suomalaisten luonnontieteilijöiden kuten A. J. Melan mielestä teos sopi erinomaisesti lasten lukutaidon kehittämiseen.


title: Luonnonkirja

text: Teos sai kuitenkin osakseen myös arvostelua. Sitä pidettiin yleisesti liian lapsellisena jo 8- ja 9-vuotiaille. Sitä paitsi esimerkiksi J. V. Snellmanin mielestä Topelius oli tehnyt virheen yrittäessään tehdä samasta teoksesta sekä lukukirjan että luonnontiedon oppikirjan. Tämä kaksijakoinen tehtävä oli hänen mukansa johtanut liialliseen tankkaavaan, lyhyiden lauseiden käyttöön. Sitä paitsi hän epäili, että teokselle ominainen pintapuolisten tietojen antaminen mitä erilaisimmista asioista saattoi hävittää lapsessa halun tutkia asioita perusteellisesti. Täten kirja olisi ollut jopa Topeliuksen omien kasvatusihanteiden vastainen.


title: Barcelona: A Love Untold

text: Barselona: A Love Untold ensi-iltansa saanut filippiiniläinen tagaloginkielinen draamaelokuva, jonka on ohjannut Olivia Lamasan.


title: Villefranche-sur-Mer

text: Villefranche-sur-Mer () on kunta Alpes-Maritimesin departmentissa Provence-Alpes-Côte d'Azurin alueella Ranskan Rivieralla. Sen läheisin suuri kaupunki ja länsipuolinen rajanaapuri on Nizza. Villefranche-sur-Merin satama on yksi syvimmistä Välimeren luonnonsatamista syvyyden yltäessä 95 metriin. Kaupunki on rakentunut kukkulajonon rinteelle ja sen korkein kohta on 575 metriä.


title: USS Eutaw

text: USS Eutaw oli Yhdysvaltain laivaston siipiratasalus.


title: USS Eutaw

text: J. J. Abrahams laski helmikuussa 1863 aluksen vesille ja se liitettiin laivastoon 2. heinäkuuta päällikkönään H. C. Blake.


title: USS Eutaw

text: Palvelukseenotettaessa alus liitettiin Pohjois-Atlantin sulkulaivueeseen operoimaan Potomac- ja James-joilla sekä Atlantin rannikolla aina Pohjois-Carolinan etelärajalle asti. Alus purjehti 4.-5. toukokuuta 1864 ylös Jamesjokea suojatakseen kahden muun aluksen kanssa maajoukkojen maihinnousua Virginiassa City Pointin alapuolelle. Alus myös tulitti 14.-17. heinäkuuta Malvern Hilliä.


title: USS Eutaw

text: Alus hinasi 5.-28. heinäkuuta monitori "USS Tecumsehin" Pensacolaan Floridaan, mistä se palasi yhteysalukseksi Jamesjoelle 22. elokuuta. Alus oli Jamesjoella sodan päättymiseen saakka. Alus lähti 26. huhtikuuta 1865 New Yorkiin, missä se poistettiin palveluksesta 8. toukokuuta. Alus makasi reserviin sijoitettuna ankkurissa, kunnes se myytiin 15. lokakuuta 1867.


title: Mantokuoriaiset

text:
Mantokuoriaiset ("Scolytus") on kovakuoriaisten lahkoon kuuluva kaarnakuoriaissuku. Sukuun kuuluu yli 250 lajia, mutta lajimäärä vaihtelee eri lähteissä. Mantokuoriaisten koko vaihtelee lajikohtaisesti 1.5–5.2 mm.
Mantokuoriaislajit voivat levittää jalaviin Ophiostoma-sienten aiheuttamaa hollanninjalavatautia. Ophiostoma-sienien pääasiallisena levittäjanä eli vektorina toimii "Scolytus multistriatus", joka ei toistaiseksi kuulu Suomen hyönteislajistoon. Norjassa taudin levittäjänä toimii "Scolytus laevis".


title: Sodanajan naisen muistomerkki

text: Sodanajan naisen muistomerkki on Helsingin Kalliossa sijaitseva kuvanveistäjä Heikki Häiväojan toteuttama muistomerkki. Se on omistettu Suomen naisten toiminnalle toisen maailmansodan aikana ja pystytetty vuonna 1996. Muistomerkki sijaitsee Porthaninrinteen varrella lähellä Toisen linjan risteystä, Kallion virastotalon korttelissa.


title: Sodanajan naisen muistomerkki

text: Kallioseinämään upotettuun muistomerkkiin kuuluu kahdeksan metriä korkea eteenpäin nojaava kulmikas teräspalkki ja Kurun harmaasta graniitista veistettyjä sileäpintaisia kivipaasia, joista suurin on 7,5 metriä leveä. Seinämäisten kivipaasien väliin jäävälle syvennykselle johtaa muutama porrasaskelma. Keskimmäisessä kivipaadessa lukee kullatuin kaunokirjoituskirjaimin ”"1939 1945 – Sodanajan naisen kunniaksi – Krigtidens kvinna till ära"”. Sen molemmin puolin oleviin kahteen pystypaateen on kaiverrettu naishahmoja esittävät korkokuvat, vasemmalla kotirintaman työläisäiti ja oikealla rintamalla palveleva sairaanhoitaja. Kallistuva teräspylväs symboloi samanaikaisesti sodan uhkaa ja uskoa tulevaisuuteen sekä toimii katseenvangitsijana. Häiväojan apuna teoksen toteuttamisessa olivat kuvanveistäjä Ari Laitinen ja teknikko Sakari Kinnunen.


title: Sodanajan naisen muistomerkki

text: Joukko kansalaisjärjestöjä, veteraanijärjestöjä ja kaatuneitten omaisten järjestöjä käynnisti muistomerkkihankkeen vuonna 1985. Aluksi muistomerkin paikaksi kaavailtiin Hakasalmen puiston kalliota ja suunnitelma tilattiin sotamuistomerkkeihin erikoistuneelta kuvanveistäjä Ensio Seppäseltä, joka olisi toteuttanut sen useita naishahmoja esittävänä patsaana. Helsingin kaupunginhallitus torjui tämän suunnitelman ja tarjosi vuonna 1989 muistomerkille vaihtoehtoisen paikan Porthaninrinteen kallioleikkauksen luota. Suunnittelijaksi pyydettiin abstraktista julkisesta taiteestaan tunnettu Heikki Häiväoja, jolta muistomerkin tilaajat kuitenkin toivoivat esittävää ja selkeää teosta. Häiväoja yhdisti muistomerkissä abstraktin konstruktion esittäviin reliefeihin. Muistomerkin paljasti 12. lokakuuta 1996 patsastoimikuntaa johtanut kauppaneuvos Ensio Hukkataival. Se oli Suomen ensimmäinen naisten sota-ajan toiminnalle omistettu valtakunnallinen muistomerkki.


title: Honda Ridgeline

text: Honda Ridgeline on lava-auto, jota japanilaisen Hondan tytäryhtiö American Honda Motor Company, Inc. valmistaa Lincolnissa, Alabamassa. Ennen vuotta 2009 sitä valmistettiin Allistonissa, Ontariossa.


title: Moritz Bauer

text: Moritz Bauer (s. 25. tammikuuta 1992) on itävaltalainen jalkapalloilija, joka edustaa englantilaista Stoke Cityä. Pelipaikaltaan oikeajalkainen Bauer on oikea laitapuolustaja.


title: Saattaja

text: Saattaja on tyypiltään eräs vaihtelevimpia sota-aluksia; nimikettä käytetään erityisesti niistä sotilaskäyttöön otetuista siviilialuksista jotka eivät mahdu normaalien sotalaivojen määritelmiin; tällaisia aluksia käytetään vain sotatoimissa tarpeen niin vaatiessa.


title: Saattaja

text: Pitkin maailmaa on käytetty kaikkia mahdollisia aluksia saattajan tehtävissä; Saksa ja Iso-Britannia suosivat tarkoitukseen troolareita ja huvipursia, joihin asennettiin sen verran kevyttä aseistusta jonka alus pystyi kantamaan.


title: Saattaja

text: Kesällä 1944 saksalaiset havaitsivat että pomminosumat merkitsivät liiankin helposti tällaisten pikkualusten uppoamista


title: Saattaja

text: Niitä käytettiin eniten pienten huoltosaattueiden suojaamiseen; näin ne vapauttivat varsinaisia sotalaivoja itse sotatoimiin.


title: Saattaja

text: Suomessa nimikettä käytettiin eniten sotavuosiksi sotilaskäyttöön otetuista merenkulkuhallinnon aluksista ja vartiolaivoista; niiden eräs merkittävä tehtävä oli suojella Suomen ja Ruotsin välistä huoltoliikennettä; tunnetuin niistä tuhoutunut oli 13. tammikuuta 1940 syvyyspommin heitinräjähdyksessä tuhoutunut entinen presidentin huvipursi s/s Aura II.


title: Saattaja

text: Majakkalaiva "Rauma" oli purjehduskauden 1941 ajan nimellisesti saattaja; seuraavalla kaudella sitä ei enää käytetty tähän tehtävään.


title: Saattaja

text: Merkittäviä tehtävän hoitaneita aluksia olivat Turussa Neuvostoliiton tilauksesta valmistuneet hinaajat 761 - 764, jotka valmistuivat juuri sotatoimien alettua; ne palvelivat vuoteen -44 Suomea kunnes rauhanteon yhteydessä luovutettiin alkuperäiselle tilaajalleen.


title: Saattaja

text: Saattajiksi rakennettiin myös sotalaivoja; Suomessa merkittävimmät tällä nimikkeellä esiintyneet alukset olivat venäläisperäiset Riga-luokan fregatit Uusimaa ja Hämeenmaa.


title: Happiness (Dance Gavin Dancen albumi)

text: Happiness on Dance Gavin Dancen kolmas studioalbumi, joka julkaistiin 9. kesäkuuta 2009. Se eroaa yhtyeen muista albumeista, sillä se on aiempaa kokeellisempi, eikä niinkään perinteisesti post-hardcoretyylinen. Se yhtyeen on ainoa albumi, jolla laulaja Jon Mess ei esiinny.


title: Happiness (Dance Gavin Dancen albumi)

text: Kappaleesta ”Tree Village” julkaistiin äänileike 10. huhtikuuta yhtyeen MySpace-sivulla.


title: Kuningaskoralli

text: Kuningaskoralli ("Balanophyllia regia") on kivikorallien laji, jota tavataan Britteinsaarilta, Lounais-Euroopasta ja Välimereltä. Polyypit ovat keltaisia, oransseja tai tulenpunaisia ja niillä on enintään 48 pyyntilonkeroa. Tukiranka on rakenteeltaan sienimäinen ja hauras. Se elää 2–100 metrin syvyydessä.


title: Infiniti QX30

text: Infiniti QX30 on vuodesta 2016 lähtien valmistettu pieni crossover, jota Nissan valmistaa ja myy Infiniti-merkillä. Sitä valmistetaan Sunderlandissa, Englannissa. QX30 esiteltiin Los Angelesin autonäyttelyssä vuoden 2015 lopulla.


title: Pohjola-talo

text: Pohjola-talo on Helsingin Niemenmäessä Lapinmäentien ja Huopalahdentien risteyksessä sijaitseva toimistotalo, joka rakennettiin vuonna 1969 Pohjola-Yhtymän pääkonttoriksi. Se oli aikanaan Suomen suurin toimistorakennus. Talon suunnitteli arkkitehti Heikki Castrén yhdessä toimistonsa muiden arkkitehtien kanssa. Osa rakennuksesta purettiin vuonna 2018 uusien asuinkerrostalojen tieltä, mutta vanhin osa on suojeltu.


title: Pohjola-talo

text: Rakennuksessa on 11 maanpäällistä ja kolme maanalaista kerrosta. Valmistuessaan sen kerrospinta-ala oli 22 500 neliömetriä ja siinä oli yli 500 huonetta ja yli tuhat työntekijää. Vuoteen 1988 mennessä tehtyjen laajennusten jälkeen kerrosalaa oli 91 000 neliömetriä. Rakennuksen vanhin ja näkyvin osa on 11-kerroksinen A-torni, jonka sisällä on yhdeksän kerroksen korkuinen keskusaula. Sen ympärille levittäytyy laaja jalustaosa ja suuri parkkihalli, jotka on nyt osittain purettu. Julkisivut ovat harmaata Kurun graniittia. Talossa näkyvät monet 1960-luvun arkkitehtuurin suunnitteluihanteet, kuten rationalismi, konstruktivismi, moduulimitoitus ja pyrkimys anonyymiuteen.


title: Pohjola-talo

text: Pohjola-talo suunniteltiin samanlaiseksi kokonaistaideteokseksi kuin 1900-luvun alussa valmistunut yhtiön vanha toimitalo Aleksanterinkadulla. Vakuutusyhtiö Pohjola osti rakentamattoman tontin vuonna 1964 Helsingin kaupungilta, joka sai vaihdossa useita muita tontteja sekä 2,6 miljoonaa markkaa välirahaa. Lähellä sijaitsi Kultareunan asuinalue, jossa oli Pohjolan henkilökunnan työsuhdeasuntoja. Pääkonttorin sunnittelusta järjestettiin kutsukilpailu, jonka ensimmäinen palkinto jaettiin Alvar Aallon ja Viljo Revellin ehdotusten kesken. Jatkokilpailun voitti Revell ehdotuksellaan "Byromaani". Revellin pian kuoltua talon suunnittelu jäi hänen toimistonsa muille arkkitehdeille. Pääsuunnittelijaksi ilmoitettiin Heikki Castrén, joskin huomattavan osan suunnittelutyöstä teki toimiston nuori arkkitehtiopiskelija Juhani Katainen. Talo rakennettiin vuosina 1965–1969. Eräs arkkitehtonisista esikuvista oli Frank Lloyd Wrightin vuonna 1904 Buffaloon Yhdysvaltoihin suunnittelema Larkin Building, jossa on samanlainen suuri keskusaula. Talo otettiin käyttöön 25. elokuuta 1969.


title: Pohjola-talo

text: Talossa oli aikanaan Pohjolan oma kirjapaino, ampumarata, poliklinikka, liikunta- ja musiikkisalit sekä kaksi täysimittaista uima-allasta. Kaksi ylintä kerrosta oli varattu Pohjolan johtokunnan ja hallintoneuvoston käyttöön. Sisustusarkkitehdit Yrjö Wegelius ja Pekka Perjo suunnittelivat taloa varten raskastekoiset mustat Pohjola-tuolit. Korttelissa ei pitkään ollut muita rakennuksia.


title: Pohjola-talo

text: Pohjola-taloa laajennettiin vuonna 1983 B-tornilla ja vuonna 1988 kolmella matalalla lisäsiivellä, jotka suunnitteli Castrénin kuoltua hänen uusi arkkitehtitoimistonsa Castrén-Jauhiainen-Nuuttila. Pohjola myi vuonna 2004 rakennuksen yhdysvaltalaiselle kiinteistösijoitusyhtiö W. P. Carey Incille, mutta pääkonttori jatkoi toimintaa rakennuksessa vuokralla. Pohjolan käytöstä vapautuneisiin tiloihin muutti lisäksi Sanoma Magazinesin pääkonttori. Sekä Pohjolan että Sanoman toiminnot siirtyivät pois talosta vuonna 2015. Rakennuksen osti rakennusliike SRV, joka rakennuttaa sen ympärille seitsemän uutta tornimaista asuinkerrostaloa. Osa Pohjola-talosta purettiin keväällä 2018 uudisrakennusten tieltä, mutta alkuperäinen osa on suojeltu, joten sitä ei pureta. A-torni on tarkoitus säilyttää toimistokäytössä ja jalustaosaan tulee palveluja.


title: Malin kansan demokraattinen liitto

text: Malin kansan demokraattinen liitto ( eli "UDPM") oli Malin hallitseva ja ainoa poliittinen puolue presidentti Moussa Traorén aikana vuosina 1979–1991.


title: Malin kansan demokraattinen liitto

text: Moussa Traoré ilmoitti puolueen perustamisesta syyskuussa 1976 osana suunnitelmaa palauttaa Mali sotilasvallasta siviilihallintoon. Suunnitelman toteuttaminen lykkääntyi, koska osa hallitsevan sotilasjuntan jäsenistä kuten Kissima Doukara ja Tiécoro Bagayoko vastustivat ajatusta. Myös tavalliset malilaiset, joilla oli huonoja kokemuksia vuonna 1968 syrjäytetyn presidentti Modibo Keïtan Sudanin liitosta, suhtautuivat suunnitelmaan epäillen. Tilannetta vaikeuttivat nuorten upseerien vallankaappausyritys, Bamakon opiskelijalakko ja mielenosoittajien vangitseminen Modibo Keïtan hautajaisten aikana toukokuussa 1977. Syksyllä 1977 ja tammikuussa 1978 hallitus vapautti Keïtan entiset puoluetoverit, joita ei kuitenkaan päästetty osallistumaan uuden puolueen perustamiseen.


title: Malin kansan demokraattinen liitto

text: Doukaran ja Bagayokon vangitsemisen ja toukokuussa 1978 tapahtuneen hallituksen uudelleenjärjestelyn jälkeen tie oli vapaa sotilaiden kontrolloimaan siviilihallintoon siirtymiselle. UPDM:n perustava kokous pidettiin maaliskuussa ja yleiset vaalit kesäkuussa 1979. Moussa Traoré valittiin presidentiksi ja lakia säätävä kansalliskokous täytettiin puolueen ehdokkailla. Kansalliskokouksen vaalit järjestettiin uudelleen vuosina 1982, 1985 ja 1988 ja Traoré valittiin jälleen presidentiksi vuonna 1985. Kilpailevien ehdokkaiden puuttuessa Traoré ja hänen puolueensa saivat vaaleissa 98–99 prosenttia äänistä.


title: Malin kansan demokraattinen liitto

text: UDPM:n järjestörakenne vastasi ylhäältä johdetun demokraattisen sentralismin periaatteita. Puoluekokousten välillä valtaa piti kerran vuodessa kokoontunut 137-jäseninen kansallinen neuvosto ja 19-jäseninen toimeenpaneva keskustoimisto, johon monet sotilasjuntan jäsenet siirtyivät. Pääsihteerinä toimi presidentti Traoré ja pää-äänenkannattajana sanomalehti "L’Essor". Puolueen osia olivat Malin naisliitto ja nuorisoliitto.


title: Malin kansan demokraattinen liitto

text: Puolueen ohjelman mukaan sen tavoitteena oli itsenäiseen talouteen perustuvan kansallisen demokratian luominen. Taloudellisen kehityksen perustaksi mainittiin sosialismi, jonka rakentamiseen ei kuitenkaan ollut riittäviä edellytyksiä. Ohjelman mukaan maan kehitys nojasi valtionsektoriin ja suunnitelmatalouteen, joiden rinnalla sallittiin kotimaisten ja ulkomaisten yksityisyritysten toiminta. Ulkopolitiikassa UDPM ilmoitti tukevansa kansallisia vapautusliikkeitä, sotilaallista liittoutumattomuutta, liennytystä ja aseidenriisuntaa sekä hyvien suhteiden luomista kaikkien maiden kanssa.


title: Malin kansan demokraattinen liitto

text: Vuoden 1981 ylimääräinen puoluekokous päätti aloittaa Malin talouden liberalisoinnin. Maailmanpankin ja Kansainvälisen valuuttarahaston vaatimaa kansantalouden terveyttämislinjaa jatkettiin vuosina 1983 ja 1985. Vuoden 1987 puoluekokous asetti Djibril Diallon johtaman lautakunnan tutkimaan korruptiota, mikä johti oikeudenkäynteihin ja kolmeentoista kuolemantuomioon. Traoréa uhannut puolueen kakkosmies Amadou Baba Diarra syrjäytettiin vuonna 1988.


title: Malin kansan demokraattinen liitto

text: Vuonna 1989 Malissa ryhdyttiin vaatimaan monipuoluejärjestelmää, mihin Traoré pyrki vastaamaan puolueen sisäistä demokratiaa kehittämällä. Loppuvuodesta 1990 maahan syntyi järjestäytynyt demokratialiike sekä opiskelijoiden ja ammattiyhdistysliikkeen mielenosoituksia, jotka yritettiin tukahduttaa armeijan avulla. UDPM:n poliittinen sihteeri Djibril Diallo ja hallintosihteeri Bouillé Siby ilmoittivat kannattavansa monipuoluejärjestelmään siirtymistä. Traoré menetti valtansa verisiä demokratiamielenosoituksia maaliskuussa 1991 seuranneessa sotilasvallankaappauksessa, jolloin myös UDPM lakkautettiin. Viranomaiset torjuivat yrityksen sen perustamiseksi uudelleen vuonna 1993.


title: Preguinho

text: Preguinho (oik. João Coelho Neto, 8. helmikuuta 1905 - 1. lokakuuta 1979) oli brasilialainen jalkapalloilija. Hän edusti maataan maailman ensimmäisissä Jalkapallon maailmanmestaruuskilpailuissa vuonna 1930 ja teki kolme maalia. Hän oli maajoukkueen kapteeni ja teki noissa kisoissa joukkueen ensimmäisen maalin.


title: Kyperoúnta

text:
Kyperoúnta () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).
Kyperoúntan kylä sijaitsee Tróodos-vuoristossa Kyproksen sisäosissa, noin 45 kilometriä pohjoiseen Limassolista. Kylä on rakennettu noin metrin korkeuteen merenpinnasta laskettuna, ja se on saaren korkeimmalla olevia asutuksia. Kylä on ollut olemassa viimeistään bysanttilaisella keskiajalla.


title: Liopétri

text: Liopétri () on kylä ja kyläyhdyskunta ("koinótita") Famagustan alueella Kyproksen tasavallassa Kyproksen saarella. Sen väkiluku on (2011).


title: Liopétri

text: Liopétrin kylä sijaitsee Kyproksen kaakkoisosissa linnuntietä noin 14 kilometriä etelälounaaseen Famagustasta. Kylä on ollut olemassa viimeistään keskiajalla, jolloin se esiintyy kartoissa nimimuodossa "Ligopetri". Kylän merkittävimmät kirkot ovat Pyhän Andronikoksen ("Ágios Andrónikos") kirkko 1400-luvulta ja Neitsyt Marian ("Panagía") kirkko 1500-luvulta.


title: Liopétri

text: 2. syyskuuta 1958 kylässä käytiin Liopétrin taistelu brittien ja kyproslaisen EOKA:n joukkojen välillä. Taistelupaikka on nykyään vapaustaistelun muistomerkki.


title: Lýmpia

text:
Lýmpia () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Lýmpian kylä sijaitsee Kyproksen sisäosissa linnuntietä noin 18 kilometriä luoteeseen Lárnakasta ja noin 27 kilometriä kaakkoon pääkaupunki Nikosiasta. Sen nimi on lyhentynyt alkuperäisestä nimimuodosta "Olýmpia" (Ολύμπια).


title: Lythrodóntas

text: Lythrodóntas () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Lythrodóntas

text: Lythrodóntaksen kylä sijaitsee Kyproksen keskiosissa noin 31 kilometriä etelään pääkaupunki Nikosiasta. Kylä on ollut olemassa viimeistään keskiajalla, ja sen uskotaan saaneen nimensä sen perustajasta tai muusta henkilöstä, jota on kutsuttu nimellä Erythrodontas (”Punahammas”). Vanhoissa kartoissa kylä esiintyy muun muassa nimimuodossa "Litrodondi".


title: Mámmari

text: Mámmari () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Mámmari

text: Mámmari sijaitsee Kyproksen keskiosissa noin 16 kilometriä länteen pääkaupunki Nikosiasta, lähellä saaren jakavaa Vihreää linjaa. Kylän lähellä olevat vanhat kivilouhosluolat on nykyisin suojeltu lepakoille, ja ne ovat Natura 2000 -aluetta.


title: Meneoú

text: Meneoú () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Meneoú

text: Meneoún kylä sijaitsee Kyproksen kaakkoisrannikolla noin kuusi kilometriä etelään Lárnakan kaupungista. Heti sen itäpuolella sijaitsee Lárnakan kansainvälinen lentoasema.


title: Méniko

text: Méniko () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Méniko

text: Ménikon kylä sijaitsee Kyproksen keskiosissa noin 20 kilometriä länteen pääkaupunki Nikosiasta. Kylän merkittävin kirkko on Pyhän Kyprianoksen ja Pyhän Justinan ("Ágios Kyprianós kai Agía Ioustíni") kirkko, jonka vanhimmat osat ovat 1300-luvulta.


title: Mesógi

text: Mesógi () on kylä ja kyläyhdyskunta ("koinótita") Páfoksen alueella Kyproksen tasavallassa Kyproksen saarella. Sen väkiluku on (2011).


title: Mesógi

text: Mesógin kylä sijaitsee noin kuusi kilometriä koilliseen Páfoksen kaupungista. Kylä on ollut olemassa viimeistään venetsialaisvallan aikana. Sen nimi viittaa oletettavasti sen sijaintiin ”keskellä maata” joko suhteessa vuoriin tai muihin kyliin.


title: Mosfilotí

text: Mosfilotí () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Mosfilotí

text: Mosfilotín kylä sijaitsee Kyproksen sisäosissa noin 21 kilometriä länsiluoteeseen Lárnakasta ja noin 22 kilometriä etelään pääkaupunki Nikosiasta. Se on rakennettu noin 250 metrin korkeuteen merenpinnasta laskettuna. Mosfilotín nimi viittaa alueelle varsinkin aiemmin tyypilliseen etelänorapihlajaan ("mosfiliá", "Crataegus azarolus"). Kylän kirkko on omistettu Pyhällä Marinalle ("Agía Marína") eli Margareetalle.


title: Mouttagiáka

text:
Mouttagiáka () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).
Mouttagiákan kylä on osa Limassolin suurkaupunkialuetta ja sijaitsee Kyproksen eteläosissa noin seitsemän kilometriä Limassolin keskustasta koilliseen. Kylän nimi viittaa mahdollisesti sen sijaintiin ”tien reunalla”. Ennen vuotta 1974 kylä oli kyproksenturkkilaisten kylä. Tämän jälkeen sen asuttivat Pohjois-Kyproksesta tulleet kyproksenkreikkalaiset evakot.


title: Nísou

text:
Nísou () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Nísoun kylä sijaitsee Kyproksen keskiosissa noin 18 kilometriä etelään pääkaupunki Nikosiasta ja noin 25 kilometriä luoteeseen Lárnakasta.


title: Ormídeia

text: Ormídeia () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Ormídeia

text: Ormídeian kylä sijaitsee Kyproksen kaakkoisosissa enklaavina Isolle-Britannialle kuuluvan Dekéleian tukikohta-alueen sisäpuolella, noin 20 kilometriä koilliseen Lárnakan kaupungista. Kylä on saanut nimensä sen rannikon lahdista ("órmos").


title: Palaiométocho

text: Palaiométocho () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Palaiométocho

text: Palaiométochon kylä sijaitsee Kyproksen keskiosissa linnuntietä noin 18 kilometriä pääkaupunki Nikosiasta länsilounaaseen.


title: Palódeia

text: Palódeia () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).


title: Palódeia

text: Palódeian kylä sijaitsee Kyproksen eteläosissa noin seitsemän kilometriä Limassolin keskustasta pohjoiseen. Se on rakennettu noin 250 metrin korkeuteen merenpinnasta laskettuna. Kylän nimi on mahdollisesti peräisin sanasta "paródeia" ja viittaa läpikulkutiehen.


title: Páno Defterá

text: Páno Defterá () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Páno Defterá

text: Páno Defterán kylä eli ”Ylempi Defterá” sijaitsee Kyproksen keskiosissa linnuntietä noin 15 kilometriä pääkaupunki Nikosiasta luoteeseen. Se on nimensä mukaisesti Defterán yläkylä, ja heti sen vieressä sijaitsee Káto Defterá eli ”Alempi Defterá”.


title: Páno Polemídia

text:
Páno Polemídia () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).
Páno Polemídian kylä eli ”Ylempi Polemídia” sijaitsee noin kuusi kilometriä Limassolista luoteeseen ja on osa Limassolin suurkaupunkialuetta. Se on nimensä mukaisesti Polemídian yläkylä, ja heti sen vieressä sijaitsee Káto Polemídia eli ”Alempi Polemídia”. Kylät ovat olleet olemassa jo keskiajalla. Páno Polemídia on entinen kyproksenturkkilainen kylä. Vuoden 1974 tapahtumien jälkeen sen asuttivat kyproksenkreikkalaiset Pohjois-Kyproksen puolelta muuttaneet evakot.


title: Parekklisiá

text: Parekklisiá () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).


title: Parekklisiá

text: Parekklisián kylä sijaitsee Kyproksen eteläosissa linnuntietä noin 13 kilometriä koilliseen Limassolin keskustasta.


title: Péra Chorió

text: Péra Chorió () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Péra Chorió

text: Péra Chorión kylä sijaitsee Kyproksen keskiosissa noin 17 kilometriä etelään pääkaupunki Nikosiasta. Kylän kirkkoihin kuuluu muun muassa Pyhien Apostolien ("Ágioi Apóstoloi") kirkko 1100-luvulta.


title: Imagine You and Me

text: Imagine You and Me on vuonna 2016 ensi-iltansa saanut filippiiniläinen tagaloginkielinen komediaelokuva, jonka on ohjannut Marlon Rivera.


title: Jentl

text: Jentl ("Yentl") on Barbra Streisandin ohjaama romanttinen musiikkidraama vuodelta 1983. Se oli näyttelijänä ja laulajana paremmin tunnetun Streisandin ensimmäinen elokuvaohjaus, ja hän oli mukana myös sen käsikirjoittamisessa ja tuottamisessa. Hän näyttelee myös pääosaa nuorena juutalaisnaisena, joka naamioituu mieheksi pystyäkseen jatkamaan opintojaan 1900-luvun alun Itä-Euroopassa. Elokuva perustuu Nobel-palkitun Isaac Bashevis Singerin novelliin ”Jesivapoika Jentl”, jonka pohjalta Streisand laati käsikirjoituksen yhdessä Jack Rosenthalin kanssa.


title: Jentl

text: Elokuva sai pääosin myönteisiä arvosteluja. "Time"-viikkolehti ja National Board of Review valitsivat "Jentlin" yhdeksi vuoden 1983 kymmenestä parhaasta elokuvasta. Se sai Oscar-palkinnon musiikistaan (säv. Michel Legrand, san. Alan ja Marilyn Bergman) ja oli lisäksi ehdolla lavastuksestaan (Roy Walker, Leslie Tomkins ja Tessa Davies). Amy Irving oli Oscar-ehdokkaana naissivuosastaan. Barbra Streisandista tuli "Jentlin" myötä ensimmäinen parhaana ohjaajana Golden Globe -palkittu nainen. Myös elokuva palkittiin vuoden parhaana, ja lisäksi se tuotti neljä muuta Golden Globe -ehdokkuutta: naispääosasta, miespääosasta (Mandy Patinkin), alkuperäismusiikista ja alkuperäislaulusta.


title: Jentl

text: Elokuva myös jakoi mielipiteitä: Streisand ja Amy Irving olivat Golden Raspberry -ehdokkaina, Streisand vieläpä huonoimman "miespääosan" sarjassa. Alkuperäisen tarinan kirjoittaja Isaac Bashevis Singer ei pitänyt elokuvasta.


title: Jentl

text: "Helsingin Sanomien" Mikael Fränti sanoo ensi-ilta-arviossaan maaliskuussa 1984 katsoneensa "Jentliä" hieman ymmällään: ”tuntuu kuin Streisand ei ymmärtäisi ohjaamisesta mitään, tuntuu kuin kaikki valjastettaisiin palvelemaan vain häntä ja hänen omia yksityisiä pakkomielteitään.” Hänestä elokuva muistuttaa tytöille suunnattua satuelokuvaa. "Video-oppaassa" vuodelta 1994 "Jentl" sai kolme tähteä viidestä, mikä vastaa sanallista arviota ”hyvä”.


title: Kauskilan Kappelinmäki

text: Kauskilan Kappelinmäki on ainoa Suomessa sijaitseva Suomen varhaiskristillisen ajan karjalainen ruumiskalmisto. Se sijaitsee noin kymmenen kilometriä Lappeenrannan keskustasta etelään, Ylisen Viipurintien varrella. Arkeologisissa kaivauksissa sieltä on löydetty myös keskiaikaisen puukirkon jäänteet.


title: Kauskilan Kappelinmäki

text: Ensimmäiset maininnat Kauskilan vanhasta kappelista sijoittuvat 1800-luvulle. Kerätyn muistitiedon mukaan alueelta oli löytynyt ihmisen luita ja ”outoja kiviä”. Arkeologi Björn Cederhvarfin 1907 ylöskirjoittaman, vuodelta 1826 peräisin olevan tiedon mukaan paikalla oli ollut ”useampia kiviä, joiden joukossa oli pari pienempää, jollakin tuntemattomalla kirjoituksella varustettuja”. Tarinat kertoivat myös, että Kappelinmäellä oli näkyvissä entisen kirkon paikka.


title: Kauskilan Kappelinmäki

text: Seuraavan kerran Kappelinmäeltä tehtiin löytöjä vuonna 1951 kun alueella kulkevaa tietä levennettäessä työmiesten lapioihin osui muun muassa pronssikoruja sekä ihmisen luita. Pari vuotta myöhemmin kesällä 1953 Kappelinmäellä järjestetyissä kaivaustutkimuksissa todettiin runsas määrä hautauksia ja yksin pääkalloja laskettiin 106. Haudoista dokumentoitiin kuitenkin vain viisi tärkeäksi katsottua. Kaivauksia johti ylioppilas Unto Salo, joka nimitettiin 1972 Turun yliopiston arkeologian professoriksi ja sai vuonna 2005 Suomen kulttuurirahaston kulttuuripalkinnon elämäntyöstään ”Satakunnan menneisyyden tulkitsemisesta ja kulttuurin edistämisestä”.


title: Kauskilan Kappelinmäki

text:
Seuraavan kerran Kappelinmäen kaivauksia päästiin jatkamaan vasta vuosina 1997 ja 1999-2005. Näissä kaivauksissa tutkittiin ja dokumentoitiin toista sataa hautaa. Kalmistosta on tutkittu kuitenkin vasta arviolta 5-10 prosenttia eikä sen laajuudesta ole varmaa tietoa.
Kappelinmäen kaivaukset ovat vielä kesken ja vuonna 2016 Etelä-Karjalan maakuntayhdistys ja Lappeen kotiseutuyhdistys esittivätkin Kappelinmäen kalmiston tutkimusten jatkamista ja tämänhetkisten tutkimustulosten kokoamista yhteen. Dosentti Jukka Luodon ja kaivauksia johtaneen Ville Laakson mukaan uusilla tutkimuksilla voitaisiin lisätä tietoa koko Lappeen Karjalan kirkollisen kehityksen varhaisvaiheista.


title: Kauskilan Kappelinmäki

text:
Kappelinmäen kalmiston vanhimmat haudat ovat Suomen varhaiskristilliseltä ajalta. Ne edustavat esikristillistä hautausperinnettä, jossa vainajien mukana on haudattu erilaisia esineitä joita vainajan on katsottu tarvitsevan tuonpuoleisessa. Kappelinmäen esineellisistä haudoista on löydetty muun muassa vainajien mukana haudattu kirves, puukko ja tulukset. Näiden lisäksi haudoista on löydetty erilaisia koruja, solkia ja rahoja. Yhdestä haudasta löydettyjen rahojen perusteella on voitu päätellä että esikristillisen hautausperinteen jatkuneen Kappelinmäellä aina 1300-luvun alkuun asti. Suurin osa haudoista on kuitenkin esineettömiä ja ne edustavat perinteistä kristillistä tapaa. Löydettyjen esineiden perusteella on voitu päätellä että Kappelinmäelle on haudattu ihmisiä aina 1600-luvun alkuun asti.
Kalmistosta on saatu talteen myös ihmisestä peräisin olevia palaneita luunpaloja joista yksi on radiohiiliajoituksen perusteella noin vuoden 1100 tienoilta. Onkin todennäköistä, että paikalla on ollut ennen ruumiskalmistoa polttokalmisto.


title: Kauskilan Kappelinmäki

text:
Perimätiedon mukaiset Kappelinmäen kirkon jäännökset löydettiin kesällä 2001. Kaivauksissa löydettiin rakennuksen kiviperusta ja isokokoisia rautanauloja sekä vanhaa ikkunalasia. Myöhemmissä kaivauksissa rakennus todettiin puiseksi. Se on ollut suorakaiteen muotoinen, pituudeltaan 11 metriä ja leveydeltään 7—8 metriä. Rakennus on palanut jossain vaiheessa ja sen tilalle on rakennettu uusi. Tätä viittaa paikalta löydetyt sulaneet ikkunalasin palat ja palaneet rautanaulat. Lisäksi kiviperustan kivien mureneminen ja halkeileminen viittaavat tulipaloon.
Kaivauksissa tehtyjen löytöjen perusteella on päätelty, että ensimmäinen kirkkorakennus rakennettiin noin 1300-luvulla ja jälkimmäinen paikalle rakennettu kirkkorakennus olisi ollut olemassa vielä 1400—1500-lukujen vaihteessa.


title: Kauskilan Kappelinmäki

text: Nykyään alueella on kaksi muistomerkkiä. Vanhempi muistomerkki on isoon kiveen kiinnitetty muistolaatta vuodelta 1965. Uudempi muistomerkki on graniittinen risti ja alttari jotka pystytti Lappeen kotiseutuyhdistys ja ne vihittiin käyttöön Laurin päivänä 10.8.2010.


title: Ootsä nähny musta unta

text: Ootsä nähny musta unta on Ruudolfin neljäs studioalbumi. Se on Ruudolfin ensimmäinen albumi kahdeksaan vuoteen ja ensimmäinen, jossa hän laulaa räppäämisen sijaan.


title: Sharon Sheeley

text: Sharon Sheeley (4. huhtikuuta 1940 – 17. toukokuuta 2002) oli yhdysvaltalainen lauluntekijä. Hän kirjoitti lauluja muun muassa Glen Campbellille, Ricky Nelsonille, Brenda Leelle ja Eddie Cochranille.


title: Sharon Sheeley

text: Sheeley kirjoitti kappaleen ”Poor Little Fool”, jonka Ricky Nelson levytti vuonna 1957. Kappale nousi Billboard Hot 100 -listan kärkeen. Samana vuonna Sheeley kirjoitti kappaleen ”Somethin' Else”, josta tuli Eddie Cochranin esittämänä hitti vuonna 1958.


title: Sharon Sheeley

text: Sheeley hakeutui Sunset Boulevardille 1950-luvun puolivälissä. Hänestä tuli managerinsa Jerry Capehartin kautta Metricin (Liberty Records -levy-yhtiön osasto) säveltäjä. Hän alkoi seurustella Eddie Cochranin kanssa sen jälkeen kun hänen kappaleensa ”Born Again” julkaistiin Cochranin "Summertime Blues" -levyn B-puolella. Hän kirjoitti Cochranille menestyskappaleen ”Somethin' Else”, josta cover-version tekivät myöhemmin The Move, Stray Cats ja Sex Pistols.


title: Sharon Sheeley

text: Sheeley oli mukana Eddie Cochranin Ison-Britannian kiertueella vuonna 1960. Hän loukkaantui liikenneonnettomuudessa, jossa Cochran kuoli. Autossa oli heidän lisäkseen laulaja Gene Vincent.


title: Sharon Sheeley

text:
1960-luvulla hän kirjoitti The Fleetwoods -yhtyeelle ”He's The Great Imposter”. Hän teki musiikkia Mac Davisin ja Jackie DeShannonin kanssa. The Searchers -yhteen Chris Curtis levytti hänen aineistoaan, kuten myös Sandie Shaw ja Brenda Lee. Tracey Ullmanin esittämänä ”Breakaway” (1964) nousi Britannian Top 10 -listalle vuonna 1983.
Levi Strauss & Co. -yhtiön televisiomainos vuodelta 1988 kertoo Sheeleyn ja Cochranin suhteen alusta.


title: Sharon Sheeley

text: "Sharon Sheeley: Songwriter" -albumi ilmestyi vuonna 2000.


title: Adiaforariita

text: Adiaforariita oli vuonna 1548 alkanut luterilaisten uskonoppineiden kiista koskien luterilaisten myönnytyksiä katolilaisia kohtaan. Kristinuskossa "adiaforalla" ymmärretään "ehdonvallan asioita," eli asioita, jotka ovat sananmukaisesti vähemmän tärkeitä (m.kreik. ἀδιάφορα, "yhdentekevät [asiat]”). Luterilaisuudessa adiafora-asiat ovat sellaisia käytänteitä, jotka eivät sodi Raamattua vastaan eivätkä vaikuta ihmisen pelastukseen, mutta ovat peräisin esimerkiksi kirkon traditiosta. Näitä käytänteitä ovat muun muassa sairaan voitelu, konfirmaatio ja piispan suorittama vihkimys. Adiaforariitaa pidetään ensimmäisenä luterilaisten keskeisenä oppiriitana.


title: Adiaforariita

text: Reformaattori Martti Lutherin (s.1483) kuoltua vuonna 1546, uskonnollinen tilanne Saksassa ei ollut vakiintunut. Keisarikunnan keisari Kaarle V, joka oli reformaation tunnettu vastustaja, oli ottanut päämääräkseen poistaa Saksan uskonnollisen hajaannuksen. Protestantteja ja katolilaisia yritettiin yhdistää sotilaallisin keinoin Schmalkaldenin sodassa (1546–1555) heikoin tuloksin. Schmalkaldenin sodan aikana, Augsburgin valtiopäivillä vuosina 1547–1548, Kaarle V sääti väliaikaisen uskonnollisen ratkaisun katolisten hyväksi. Tätä asiakirjaa kutsuttiin Augsburgin interimiksi, joka kumosi lähes kaikki reformaation aikaansaamat uudistukset. Augsburgin interimiä vastustivat sadat evankeliset pastorit, minkä vuoksi he joutuivat joko piileskelemään tai pakenemaan maasta. Väliaikaisen sopimuksen noudattaminen tuotti vaikeuksia, jolloin Wittenbergin teologeja pyydettiin laatimaan Augsburgin interimistä vähemmän jyrkkä versio. Adiaforariita luterilaisten oppineiden keskuudessa oli syntynyt.


title: Adiaforariita

text: Teologien laatimassa Augsburgin interimin uudessa versiossa adiafora-asioita olivat Corpus Christin vietto (ilman kulkueita), paastoaminen perjantaisin ja lauantaisin, konfirmaatio, piispan suorittama vihkimys, sairaan voitelu, messun viettäminen ”kelloja soittamalla, valojen ja astioiden kanssa, lauluin kirkollisin vaattein ja seremonioin”. Versio sen sijaan kielsi yksityiset messut ja pyhimysten avuksi huutamisen. Adiaforariidan keskeisenä henkilönä toimi Martti Lutherin ystävä Philipp Melanchthon (1497–1560), jonka opilliset myönnytykset, liittyen esimerkiksi vanhurskauttamiseen, jotkut näkivät petturuutena Lutheria kohtaan. Melanchthonin vastustajien mukaan edes vainojen ja pakkovallan aikana myönnytyksiä ei tulisi tehdä. Augsburgin interimin uusi versio ei koskaan saavuttanut laillista asemaa. Kiistan kiivain vaihe päättyi Yksimielisyyden ohjeen hyväksymiseen 1570-luvulla.


title: Adiaforariita

text: Sotaisien vuosien jälkeen, vuonna 1552, Passaun sopimuksessa Kaarle V poisti Augsburgin interimin käytöstä osasta Etelä-Saksaa. Adiaforariita etäännytti luterilaisia toisistaan. Kiistan aikaiset vuodet olivat äärimmäisen tärkeitä luterilaisen identiteetin etsimisen kannalta ja adiaforariidan seurauksena osa luterilaisista oppineista jakautui kahteen ryhmittymään. Melanchthonin kannattajia ryhdyttiin pilkallisesti kutsumaan filippisteiksi ja Lutherin näkemystä kannattaneita kutsuttiin aitoluterilaisiksi. Melanchthonin kerrotaan listanneen ennen kuolemaansa kuolemaa puoltavia ja vastustavia seikkoja. Kuolemaa puolustavaksi kohdaksi hän oli kirjannut sen, että kuolemassa hän vihdoin lopulta vapautuisi teologien raivokkuudelta.


title: Guillermo Subiabre

text: Guillermo Subiabre Astorga (1903–1964) oli chileläinen jalkapalloilija. Hän edusti maataan maailman ensimmäisissä jalkapallon maailmanmestaruuskilpailuissa vuonna 1930 ja teki kaksi maalia.


title: Guillermo Subiabre

text: Hän osallistui myös Amsterdamin olympiakisoihin vuonna 1928 ja teki kolme maalia.


title: Giuseppe Conte

text: Giuseppe Conte (s. 8. elokuuta 1964 Volturara Appula) on italialainen juristi ja poliitikko, joka on toiminut Italian 58. pääministerinä 1. kesäkuuta 2018 alkaen.


title: Giuseppe Conte

text: Contea ehdotettiin pääministeriksi Viiden tähden liikkeen ja Legan johtamaan hallituskoalitioon 21. toukokuuta 2018, mutta hän erosi tehtävästään kun presidentti Sergio Mattarella hylkäsi hänen valtiovarainministeriksi valitsemansa Paolo Savonan. 31. toukokuuta enemmistöpuolueet sopivat uudesta valtiovarainministeristä ja Conte kutsuttiin muodostamaan hallitus seuraavana päivänä.


title: Giuseppe Conte

text: Ennen nimitystään Conte ei ole toiminut kansanedustajana eikä muutenkaan tullut tunnetuksi politiikassa. Hän oli yksityisoikeuden professori Firenzen ja Rooman yliopistoissa. Hänen opinnoistaan ulkomailla on ristiriitaisia tietoja, ja vastustajat syyttivät häntä liiottelusta.


title: Lil Bibby

text: Brandon Dickinson (s. 18. heinäkuuta 1994), tunnetaan taiteilijanimillä Lil Bibby, on yhdysvaltalainen rap-artisti.


title: Chief Keef

text: Keith Farrelle Cozart (s. 15. elokuuta 1995), tunnetaan taiteilijanimillä Chief Keef, Chief Sosa ja Sosa, on yhdysvaltalainen rap-artisti.


title: SD (rap-artisti)

text: Sadiki Thirston, tunnetaan taiteilijanimellä SD, on yhdysvaltalainen rap-artisti.


title: John Newmark

text: John Newmark (alkujaan "Hans Joseph Neumark"; 12. kesäkuuta 1904 Bremen, Saksa – 14. lokakuuta 1991 Montreal, Kanada) oli saksalaissyntyinen pianisti ja taidemaalari, joka oli Kanadan kansalainen vuodesta 1946.


title: John Newmark

text: Newmark opiskeli pianonsoittoa vuosina 1912–1919 Bremenissä Karl Boernerin ja vuosina 1920–1921 Leipzigissä Anni Eiselen johdolla. Hän opiskeli myös piirtämistä Dresdenissä. Hän tapasi vuonna 1925 viulisti Szymon Goldbergin, jonka kanssa piti resitaaleja. Vuonna 1929 Newmark palasi Dresdeniin, jossa omistautui kokonaan musiikille. Sellisti August Wenzingerin kanssa hän perusti Neue Kammermusik Bremen -seuran, joka esitti konserteissa lukuisia nykyteoksia. Vuonna 1933 Newmark asettui Berliiniin, mutta hän ei poliittisista syistä päässyt esiintymään julkisesti, joten hän kiersi vuosina 1933–1935 Espanjassa Goldbergin kanssa.


title: John Newmark

text: Newmark lähti vuonna 1939 Lontooseen, jossa hän esiintyi sopraano Emmy Heimin ja viulisti Max Rostalin kanssa. Muukalaisstatuksensa takia hänet kuitenkin internoitiin vuonna 1940 ensin Mansaarelle ja sitten Kanadaan. Vuonna 1942 hän lähti Torontoon opiskelemaan harmoniaa ja orkesterinjohtoa Ettore Mazzolenin johdolla. Vuonna 1943 hän lähti kiertueelle sopraano Frances Jamesin kanssa, ja vuonna 1944 hän asettui pysyvästi Montrealiin. Tuona vuonna hänestä tuli viulisti Alexander Brottin ja sellisti Roland Leducin kanssa ensimmäinen kaikki Ludwig van Beethovenin triot CBC:n radiossa esittänyt. Vuonna 1945 hän esitti viulisti Noël Brunetin kanssa yhdeksäntoista Wolfgang Amadeus Mozartin sonaattia CBC:lle.


title: John Newmark

text: Vuonna 1946 Newmark aloitti yhteistyön Marie-Thérèse Paquinin kanssa esittämällä alkuperäisiä pianolle nelikätisesti sävellettyjä teoksia. Vuonna 1949 hän piti konsertteja Etelä-Amerikassa Goldbergin kanssa ja säesti kontra-altto Kathleen Ferrieriä kahdella laajalla Pohjois-Amerikan-kiertueella. Vuonna 1950 hän levytti Ferrierin kanssa Robert Schumannin ja Johannes Brahmsin lauluja. Brahms-levytyksistään hän sai vuonna 1952 Charles Cros -akatemian "Grand prix du disquen".


title: John Newmark

text: Newmark säesti yli 80:tä ulkomaalaista ja vähintään 160:tä kanadalaista esiintyjää. Pitkäaikaisen maailmanlaajuisen yhteistyönsä Maureen Forresterin kanssa hän aloitti vuonna 1953. 1970-luvulla hän toimi yhtenä Québecin oopperan taiteellisista neuvonantajista. Hän soitti vuodesta 1950 Clementi-pianolla, joka oli rakennettu Lontoossa 1810. Hänestä tehtiin vuonna 1973 Kanadan ritarikunnan upseeri, ja vuonna 1988 Québecin hallitus myönsi hänelle Denise Pelletier -palkinnon. Musiikillisen uransa lomassa Newmark kirjoitti muistelmansa ja piti näyttelyjä taidemaalarina.


title: Amadou Baba Diarra

text: Amadou Baba Diarra (1933 Diena, Koutialan piiri – 19. toukokuuta 2008 Bamako) oli malilainen sotilas ja poliitikko. Hänen sotilasarvonsa oli divisioonakenraali (vuodesta 1986).


title: Amadou Baba Diarra

text: Diarra palveli vapaaehtoisena Ranskan siirtomaa-armeijassa vuodesta 1953. Hän osallistui Algerian sotaan Tindoufissa ja siirtyi vuonna 1962 itsenäisen Malin armeijaan. Diarra valmistui Katin sotakoulusta ja sai lisäkoulutusta Egyptissä.


title: Amadou Baba Diarra

text: Diarra osallistui Moussa Traorén johtamaan Malin sotilasvallankaappaukseen vuonna 1968 ja toimi maata sen jälkeen hallineen Kansallisen vapautuksen sotilaskomitean varapuheenjohtajana. Hän työskenteli ministerinä ja vuonna 1979 perustetun Union démocratique du peuple malien -puolueen varapääsihteerinä. Presidentti Traorén kilpailijaksi koettu Diarra erotettiin puolueen toimeenpanevasta keskustoimistosta vuonna 1988. Hän jäi eläkkeelle Traorén syrjäyttäneen vallankaappauksen jälkeen vuonna 1992.


title: Ääripäät

text: Ääripäät on rap-artisti Mikael Gabrielin viides albumi. Se julkaistiin 1. kesäkuuta 2018 levymerkillä Universal Music.


title: Gajaaga

text: Gajaaga oli siirtomaavaltaa edeltänyt soninkevaltio Senegalin yläjuoksulla nykyisessä Senegalissa ja Malissa. Ranskalaiset kutsuivat sitä nimellä "Galam".


title: Gajaaga

text: Muinaisesta Ghanasta saapuneet soninket perustivat Gajaagan 700- ja 1300-lukujen välillä. Sen hallitsijat eli "tunkat" kuuluivat Bathily-sukuun. Senegalin varrella sijainneilla marabukylillä ja Bakelin wolofipakoilaisilla oli autonominen asema. Ranskalaiset rakensivat Bakeliin linnoituksen vuonna 1820.


title: Gajaaga

text: Senegaljoen varrella sijainneen Gajaagan merkitys oli lähinnä kaupallinen. Sen kautta kuljetettiin Bamboukin kultaa, arabikumia sekä orjia pohjoiseen ja Atlantin rannikolle. Valtakunta hajosi 1830-luvulla. Umar Tall hyökkäsi alueelle 1850-luvulla ja Mamadou Lamine kapinoi ranskalaisia vastaan 1880-luvulla. Ranskan siirtomaavalta vakiintui vuoteen 1890 mennessä.


title: Donald Heins

text: Francis Donald Donaldson Heins (19. helmikuuta 1878 Hereford, Englanti, Yhdistynyt kuningaskunta – 1. tammikuuta 1949 Toronto, Ontario, Kanada) oli viulisti, alttoviulisti, kapellimestari, urkuri, säveltäjä ja musiikkipedagogi.


title: Donald Heins

text: Heins oli saksalaissyntyisen pianonrakentajan lapsenlapsi. Hän opiskeli vuosina 1892–1897 Leipzigin konservatoriossa harmoniaa Gustav Schreckin, orkestraatiota Richard Hoffmannin ja viulunsoittoa Hans Sittin johdolla. Hän jatkoi opiskeluaan Lontoossa, jossa hän myös soitti muiden muassa Edward Elgarin ja Hubert Parryn johtamissa orkestereissa. Heins asettui Ottawaan vuonna 1902 ja asui siellä vuoteen 1927. Hän opetti velipuolensa Harry Puddicomben perustamassa Kanadan musiikkikonservatoriossa ja perusti oppilaitoksen orkesterin, jonka johdossa toimi vuosina 1903–1927. Vuonna 1910 tästä orkesterista muodostui Ottawan sinfoniaorkesteri. Lisäksi hän toimi muun muassa eri presbyteerikirkkojen kanttorina.


title: Donald Heins

text: Muutettuaan Torontoon vuonna 1927 Heins toimi Toronton sinfoniaorkesterin konserttimestarina vuoteen 1931 saakka ja sitten ensimmäisenä alttoviulistina vuoteen 1938. Hän oli myös avustavana kapellimestarina vuosina 1931–1942. Hän opetti Toronton musiikkikonservatoriossa vuosina 1927–1948. Hänen sävellystensä joukossa on muun muassa kaksi CBC:lle sävellettyä lyhyttä operettia: "An Old Tortugas" (1936) ja "Yellow Back" (1939).


title: Kotoa ja kaukaa

text: Kotoa ja kaukaa – kansan kirjallinen kuvalehti oli vuosina 1925–1926 ilmestynyt aikakauslehti. Se ilmestyi kerran viikossa sosiaalidemokraattisen Kustannus Oy Kansanvallan julkaisemana. Se painettiin Työväen kirjapaino Oy:ssä Helsingissä. Lehden näytenumero ilmestyi joulukuussa 1924 ja seuraavina kahtena vuonna julkaistiin viikoittain 20–30-sivuinen kuvalehti. Sivuja oli ensimmäisenä vuonna 1 136 ja toisena vuonna 1 050. Lehden päätoimittajana toimi aluksi kansanedustaja Pekka Lönngren ja vuoden 1926 alusta kansanedustaja Heikki Välisalmi.


title: Proheksadionikalsium

text: Proheksadionikalsium (CHOCa) eli proheksadionin kalsiumsuola on orgaaninen yhdiste. Yhdistettä käytetään maataloudessa säätelemään kasvien kasvua.


title: Proheksadionikalsium

text: Huoneenlämpötilassa proheksadionikalsium on keltaista tai ruskehtavaa kiteistä ainetta. Yhdiste liukenee muun muassa metanoliin, asetoniin ja tolueeniin. Proheksadionikalsium säätelee kasvien kasvua, koska se estää gibberelliinin biosynteesin. Tämän vuoksi esimerkiksi liiallinen versoaminen ja kasvu hedelmäpuissa estyy. Yhdisteen käyttö myös parantaa omena- ja päärynäpuiden satoa. Lisäksi yhdistettä käytetään maapähkinä-, ja koristekasviviljelmillä ja kontrolloimaan nurmien kasvua.


title: Downtown Battle Mountain

text: Downtown Battle Mountain on yhdysvaltalaisen post-hardcore -yhtye Dance Gavin Dancen esikoisalbumi, jonka julkaisi Rise Records 15. maaliskuuta 2007. Albumilta julkaistiin neljä singleä ja yhtye julkaisi albumille jatko-osan "Downtown Battle Mountain II" vuonna 2011.


title: Downtown Battle Mountain

text: Albumin nimi tulee Nevadan Battle Mountain -vuoresta, jossa yhtye vieraili samoihin aikoihin kun albumia sanoitettiin. Yhtyeen entinen kitaristi Sean O' Sullivan lähti pois yhtyeestä albumin julkaisun jälkeen.


title: Kiemurakoralli

text: Kiemurakoralli ("Lobophyllia hemprichii") on Lobophylliidae-heimoon kuuluva kivikorallilaji. Se muodostaa kiemurtelevia jonoja, jotka koostuvat useista polyypeistä. Kiemurakoralli elää Indopasifisella merialueella, jossa sitä tavataan Punaiseltamereltä ja Adeninlahdelta, Intian valtameren lounais-, luoteis- ja pohjoisosista, Indopasifisen merialueen keskiosista, Australian pohjois-, länsi- ja itäosista, Kaakkois-Aasiasta, Japanista, Etelä-Kiinan mereltä sekä Tyynenmeren länsi- ja keskiosista. Sen elinympäristöä ovat koralliriutat 50 metrin syvyyteen asti, mutta se on yleisimmillään 9–15 metrin syvyydessä.


title: Péra

text: Péra () eli Péra Oreinís (Πέρα Ορεινής) on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Péra

text: Péran kylä sijaitsee Kyproksen keskiosissa linnuntietä noin 18 kilometriä lounaaseen pääkaupunki Nikosiasta. Se on rakennettu noin 400 metrin korkeuteen merenpinnasta laskettuna lähelle Pediaíos-jokea. Kylän nimi viittaa ”toisella puolella” olemiseen ja on peräisin siitä, että alue oli joen toisella puolella antiikin ajan Tamassoksen kaupungista katsottuna.


title: Peristeróna (Nikosia)

text:
Peristeróna () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).
Peristerónan kylä sijaitsee Kyproksen keskiosissa linnuntietä noin 27 kilometriä länteen pääkaupunki Nikosiasta, aivan kiinni saaren jakavassa Vihreässä linjassa.


title: Peristeróna

text: Peristeróna () voi viitata seuraaviin paikkoihin:


title: Perivólia (Lárnaka)

text:
Perivólia (, myös "Pervólia", Περβόλια) on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Perivólian kylä sijaitsee Kyproksen etelärannikolla noin yhdeksän kilometriä etelälounaaseen Lárnakasta ja noin viisi kilometriä lounaaseen Lárnakan kansainvälisestä lentoasemasta.


title: Pissoúri

text:
Pissoúri () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).
Pissoúrin kylä sijaitsee Kyproksen lounaisrannikolla Páfoksen ja Limassolin puolessa välissä. Etäisyys Páfokseen on noin 30 kilometirä ja Limassoliin noin 34 kilometriä. Kylä on rakennettu noin 152 metrin korkeuteen merenpinnasta laskettuna. Kylä on ollut olemassa jo bysanttilaisella keskiajalla, ja sen nimi viittaa mahdollisesti alueen pihkantuotantoon.


title: Psevdás

text: Psevdás () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Psevdás

text: Psevdáksen kylä sijaitsee Kyproksen sisäosissa noin 18 kilometriä länsiluoteeseen Lárnakasta. Kylä on ollut olemassa viimeistään 1400-luvulla.


title: Psimolófou

text: Psimolófou () on kylä ja kyläyhdyskunta ("koinótita") Nikosian alueella Kyproksen tasavallassa Kyproksen saarella. Sen väkiluku on (2011).


title: Psimolófou

text: Psimolófoun kylä sijaitsee noin 16 kilometriä lounaaseen pääkaupunki Nikosiasta. Se on rakennettu noin 330 metrin korkeuteen merenpinnasta laskettuna lähelle Pediaíos-jokea. Kylä on ollut olemassa jo keskiajalla. Sen nimi viittaa alueen Ópsimos-kukkulaan ("Ópsimos Lófos").


title: Pýrgos (Limassol)

text: Pýrgos () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).


title: Pýrgos (Limassol)

text: Pýrgos, suomeksi ”Torni”, sijaitsee lähellä Kyproksen etelärannikkoa noin 13 kilometriä itään Limassolista. Se on rakennettu pohjoiseen päin nousevaan rinteeseen keskimäärin noin 85 metrin korkeuteen (alimmillaan 50 metrin ja ylimmillään 488 metrin korkeuteen) merenpinnasta laskettuna. Kylä on saanut nimensä siellä olleesta keskiaikaisesta tornista.


title: Tersefánou

text:
Tersefánou () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Tersefánoun kylä sijaitsee Kyproksen kaakkoisosissa noin 14 kilometriä lounaaseen Lárnakasta. Se sijaitsee lähellä rannikkoa ja on rakennettu noin 50 metrin korkeuteen merenpinnasta laskettuna. Kylä on ollut olemassa keskiajalta lähtien.


title: Tími

text: Tími () on kylä ja kyläyhdyskunta ("koinótita") Páfoksen alueella Kyproksen tasavallassa Kyproksen saarella. Sen väkiluku on (2011).


title: Tími

text: Tímin kylä sijaitsee Kyproksen lounaisrannikolla noin yhdeksän kilometriä kaakkoon Páfoksesta. Kylä on ollut olemassa viimeistään keskiajalta lähtien. Sen nimeä on kuitenkin selitetty muun muassa niin, että se palautuisi antiikin ajalle ja viittaisi Akhaian Dymen kaupunkiin, josta seudulle olisi tullut asuttajia. Rannikolla kylän lähellä sijaitsee Páfoksen kansainvälinen lentoasema.


title: Trachóni (Limassol)

text: Trachóni () on kylä ja kyläyhdyskunta ("koinótita") Limassolin alueella Kyproksen tasavallassa Kyproksen saarella. Sen väkiluku on (2011).


title: Trachóni (Limassol)

text: Trachónin kylä sijaitsee Kyproksen eteläosissa noin kahdeksan kilometriä lounaaseen Limassolista. Pääosa kylästä on Ison-Britannian Akrotírin tukikohta-alueen puolella. Kylä on ollut olemassa keskiajalta lähtien. Vanhoissa kartoissa se esiintyy nimimuodossa "Tracori".


title: Trachóni

text: Trachóni () voi viitata seuraaviin:


title: Troúlloi

text: Troúlloi () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Troúlloi

text: Troúlloin kylä sijaitsee Kyproksen kaakkoisosissa noin 15 kilometriä pohjoiseen Lárnakan kaupungista. Se on rakennettu noin 120 metrin korkeuteen merenpinnasta laskettuna. Kylän oletetaan saaneen nimensä siitä, että sen ympäristön kukkulat muistuttavat kupoleita ("troúllos"). Alue on ollut asuttu jo antiikin ajalla, jolloin seudulla oli kaivoksia.


title: Tremithoúsa

text:
Tremithoúsa () on kylä ja kyläyhdyskunta ("koinótita") Páfoksen alueella Kyproksen tasavallassa Kyproksen saarella. Sen väkiluku on (2011).
Tremithoúsan kylä sijaitsee Kyproksen lounaisosissa noin neljä kilometriä pohjoiskoilliseen Páfoksesta. Se on rakennettu noin 270 korkeuteen (vaihdellen 150–500 metrin välillä) merenpinnasta laskettuna. Kylä on ollut olemassa keskiajalta lähtien. Se on oletettavasti saanut nimensä alueelle tyypillisestä tärpättipistaasista ("Pistacia terebinthus").


title: Tsáda

text:
Tsáda () on kylä ja kyläyhdyskunta ("koinótita") Páfoksen alueella Kyproksen tasavallassa Kyproksen saarella. Sen väkiluku on (2011).
Tsádan kylä sijaitsee Kyproksen lounaisosassa noin kymmenen kilometriä koilliseen Páfoksesta. Se on rakennettu keskimäärin noin 600 metrin korkeuteen merenpinnasta laskettuna. Kylä ei ole ollut olemassa vielä keskiajalla. Sen nimeä on selitetty niin, että se olisi joskus siirretty ”hieman kauemmaksi” ("tsa da") kyläläisiä häiriköinneistä turkkilaisista.


title: Voróklini

text:
Voróklini ( tai Βορόκλινη) eli Oróklini (Ορόκληνη tai Ορόκλινη) on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).
Voróklinin kylä sijaitsee Kyproksen kaakkoisosassa noin kahdeksan kilometriä Lárnakasta pohjoiskoilliseen. Kylän eteläpuolella sen ja merenrannan välissä sijaitsee Oróklinin järvi (Λίμνη Ορόκλινης, "Límni Oróklinis"), joka on suojeltu ja Natura 2000 -aluetta.


title: Xylofágou

text: Xylofágou () on kylä ja kyläyhdyskunta ("koinótita") Lárnakan alueella Kyproksen tasavallassa Kyproksen saarella. Sen väkiluku on (2011).


title: Xylofágou

text: Xylofágoun kylä sijaitsee Kyproksen kaakkoisosassa linnuntietä noin 18 kilometriä lounaaseen Famagustasta lähellä Ison-Britannian Dekéleian tukikohta-aluetta.


title: Abhasian sota (1998)

text: Vuoden 1998 Abhasian sota tapahtui Galin alueella Abhasiassa, kun etniset georgialaiset kapinoivat Abhasian hallitusta vastaan. Sotaa kutsutaan joskus Abhasian kuuden päivän sodaksi.


title: Abhasian sota (1998)

text: 18 kuukautta ennen sotaa georgialaiset puolisotilaalliset joukot hyökkäilivät järjestelmällisesti Venäläisten joukkojen ja Abhasian armeijan kimppuun.


title: Abhasian sota (1998)

text: Toukokuun alussa 300 georgialaista valkoisen legioonan sissiä siirtyi rajan yli Abhasian puolelle. Valkoisen legioonan sanotaan saaneen komennuksia Tamaz Nadareishvililta, joka oli Georgian hallituksen johtaja ja Georgian turvallisuusneuvoston jäsen. Georgialaisten lähteiden mukaan georgian joukot saivat haltuunsa Saberion ja Khumuskurin kylät 2 ja 3 toukokuuta ja tappoivat kuusi Abhasialaista sotilasta kun Abhasian armeija yritti vallata kylät takaisin. 12 toukokuuta georgialaisen parlamentin jäsen Germane Patsatsia kertoi liittyvänsä kapinallisten joukkoon, joiden hän väitti vallanneen Galin alueen.


title: Abhasian sota (1998)

text: 18 toukokuuta georgialaiset tappoivat noin 12 abhasialaista poliisia yllätyshyökkäyksessä Repin kylässä. Seuraavana päivänä abhasialaiset joukot tekivät kostoksi hyökkäyksiä jotka johtivat 10-12 kuolemaan ja sissien perääntymiseen rajan yli. Seuraavina päivinä tapahtui pieniä yhteenottoja, kun Abhasian sisäministeriö lähetti 800 miestä Galiin.


title: Abhasian sota (1998)

text: 22 toukokuuta osapuolet allekirjoittivat aselevon, jota rikottiin heti seuraavana päivänä, kun Tskhirin kylässä tapahtuneessa taistelussa kuoli 4 ihmistä. Seuraavana kolmena päivänä tapahtui ankaraa taistelua ja ITAR-TASS ilmoitti 40 Abhasialaisen sotilaan, 4 georgialaisen sotilaan, ja yli 20 georgialaisen siviilin kuolleen.


title: Abhasian sota (1998)

text: 25 toukokuuta Georgian ja Abhasian ulkoministerit allekirjoittivat uuden aselepo-sopimuksen jonka piti tulla käytäntöön kello 6:00, mutta taistelu jatkui. 26 ja 27 toukokuuta välisenä yönä Abhasialaiset häätivät viimeiset Georgialaiset sissit maasta.


title: Abhasian sota (1998)

text: Georgian oppositio syytti presidentti Eduar Shevardnadzea sodan häviämisestä, koska hän ei antanut sisseille armeijan tukea. Shevardnadze sanoi että yksi syistä siihen ettei armeijaa lähetetty oli se että se ei ollut valmis taisteluun.


title: USS Augusta (1861)

text: USS Augusta oli Yhdysvaltain laivaston vuonna 1861 palvelukseenotettu siipiratasalus.


title: USS Augusta (1861)

text: Aluksen suunnitteli ja valmisti merkittävä yhdysvaltalainen laivanrakentaja William Henry Webb ja se valmistui vuonna 1853 New York Cityssä.


title: USS Augusta (1861)

text: Alus operoi kotisatamanaan New York kuljettaen matkustajia ja rahtia New Yorkiin ja Savannah Steam Navigation Companyn alaisuudessa Savannahiin ja New Orleansiin. Yhdysvaltain sodan alussa Pohjoisvaltioiden laajentaessa laivastoaan, jotta kyettäsiin sulkemaan konfederaation käyttämätä satamat, hallitus lunasti aluksen New Yorkissa 1. elokuuta 1861. Alus varustettiin palvelukseen New Yorkin laivastontelakalla ja se otettiin palvelukseen 28. syyskuuta päällikkönään Enoch Greenleafe Parrott.


title: USS Augusta (1861)

text: Alus liitettiin vastaperustettuun Du Pontin komentamaan Pohjois-Atlantin sulkulaivueeseen, jonka toiminta-alueena oli rannikkoalue Florida Keyesistä Etelä- ja Pohjois-Carolinan väliseen rajaan. Alus lähti 16. lokakuuta New Yorkista ja se saapui kaksi päivää myöhemmin Hampton Roadsiin, missä se viipyi muiden Du Pontin laivueen alusten saapumista odotellen. Laivue lähti 29. lokakuuta merelle kapteenien saatua käskynsä sinetöidyissä kirjeissä, jotka tuli avata laivueen hajaantuessa.


title: USS Augusta (1861)

text: Laivue, jonka vahvuus oli 75 alusta, purjehti 31. lokakuuta hitaasti kohti etelää myrskyn noustessa. "Augusta" oli juuri ohittanut Cape Hatterasin. Tuulen voimakkuuden kasvettua antoi Du Pont vapautti alusten päälliköt vapaasti lähtemään tarvittaessa hakemaan suojaa. Kaksi kuljetusalusta upposi ja osa aluksista joutui palaamaan pohjoiseen, mutta pääosa jatkoi matkaansa.


title: USS Augusta (1861)

text:
Myrskyn voima laantui "Augustan" ohitettua 3. marraskuuta Charlestonin. Seuraavana päivänä alus saapui ankkuripaikalle Port Royalin edustalle. Kaksi seuraavaa päivää aluksen miehistö kartoitti lähivesiä, josta kaikki merimerkit oli poistettu, sekä tiedustelu konfederaation rannikkopuolustusta. Hyökkäystä varten Du Pont jakoi laivueensa kahteen osaan. Pääosan tehtävänä oli tuhota linnakkeiden puolustus ja suojausosaston tehtävänä oli estää konfederaation laivaston pääsy alueelle. "Augusta" oli yksi viidestä suojausosaston
aluksesta.


title: USS Augusta (1861)

text: Taistelun alettua suojausosasto seurasi pääosastoa satama-alueelle siirtyen kaakkoisosaan estämään konfederaation alusten pääsyn taistelualueelle. Pieni Josiah Tattnallin johtama konfederaation laivasto-osasto hyökkäsi suojausosaston kimppuun. Lyhyen tulitaistelun jälkeen konfederaation alukset vetäytyivät alueelta auttamaan maavoimien joukkojen siirtoa.


title: USS Augusta (1861)

text: Konfederaation alusten irtauduttua suojausoasto liittyi pääosastoon tulittamaan konfederaation hallussa olevaa Fort Walkeria. "USS Penguinin" tultua osumien seurauksena liikuntakyvyttömäksi "Augusta" hinasi aluksen pois. Konfederaation joukot vetäytyivät linnakkeesta, jolloin merimiehistä ja merijalkaväen sotilaista koottu osasto miehitti linnakkeen. Du Pont siirsi laivastonsa hyökkäämään sataman toisella laidalla olevaan Fort Beauregardiin, joka pian vallattiin.


title: USS Augusta (1861)

text: Välittömästi taistelun päätyttyä Du Pont määräsi "Augustan" Savannahiin, jonka edustalle alus saapui vielä samana päivänä. Alus saartoi sataman, joka oli ollut avoinna myrskyn karkoitettua "USS Savannahin" ja "USS Monticellon" 1. marraskuuta alueelta.


”Sudenhetkellä / Vantaan kokoinen yksinäisyys” on Jannika B:n 3. maaliskuuta 2017 julkaistu tuplasingle. Kumpikaan kappaleista ei yltänyt listosijoituksiin.


title: Sudenhetkellä / Vantaan kokoinen yksinäisyys

text: Kappaleet ovat kaksiosainen tarina, joka antaa äänen yksinäisyydelle ja samalla rohkeudelle. ”Sudenhetkellä” kappale kertoo rohkeudesta. "Ihmisen ei pitäisi esittää niin vanhaa, etteikö voisi pyytää toiselta apua". ”Vantaan kokoinen yksinäisyys” taas kertoo siitä kuinka paljon yksinäisiä ihmisiä Suomessa on.


title: Ragnarr Karvahousun saaga

text: Ragnarr Karvahousun saaga (isl. "Ragnars saga loðbrókar ") on keskiaikainen islantilainen saaga, joka luetaan niin sanottuihin muinaissaagoihin. "Ragnarr Karvahousun saagan" kirjoittajaa ei tunneta. Saaga on pohjautunut suullisesti välittyneelle kertomusperinteelle. Se kertoo sankarista nimeltä Ragnarr Karvahousu (isl. "loðbrók"), joka saa puolisokseen maineikkaan lohikäärmeentappajan Sigurðr Fáfnirinsurman ja valkyyria Brynhildrin tyttären, Áslaugin. Saaga seuraa Ragnarrin ja tämän poikien sotaretkiä, Ragnarrin kuolemaa kuningas Ellan käärmeluolassa ja Ragnarrin poikien kostoretkeä isänsä surmaajaa vastaan. Tarina Ragnarrista jatkoi elämäänsä myös myöhemmässä kansanperinteessä, esimerkiksi tanskalaisissa, norjalaisissa ja färsaarelaisissa balladeissa.


title: Ragnarr Karvahousun saaga

text: "Ragnarr Karvahousun saagasta" on säilynyt kaksi erillistä versiota, joita on kutsuttu X- ja Y-versioksi. Näistä nuorempana pidetty Y-versio on todennäköisesti kirjoitettu 1200-luvun jälkimmäisellä puoliskolla. Varhaisin säilynyt Y-version käsikirjoitus, Ny kgl.saml. 1824b 4to, on ajoitettu vuoden 1400 tietämille. Se sisältää saagasta erilleen sijoitettuna myös Ragnarrin kuolinlaulun eli runon "Krákumál" (”Krákan laulu”, ei suom.), joka on todennäköisesti alkujaan laadittu jo 1100-luvulla. "Ragnarr Karvahousun saagan" X-versio on kirjoitettu todennäköisesti jo noin vuoden 1250 tietämillä. Version teksti on kuitenkin säilynyt vain fragmentaarisena 1400-luvun lopulta peräisin olevassa käsikirjoituksessa AM 147 4to, jossa runo "Krákumál " on sisällytetty saagaan. Sekä saagan X- että Y-versio on todennäköisesti kirjoitettu Áslaugin isästä Sigurðr Fáfnirinsurmasta ja tämän äidistä, valkyyria Brynhildristä kertovan "Völsungain saagan" jatko-osaksi. On esitetty, että näiden kahden version lisäksi olisi ollut myös kolmas ja vanhin versio, joka olisi pohjautunut samaan suulliseen perinteeseen kuin "Krákumál".


title: Ragnarr Karvahousun saaga

text: Ragnarr Karvahousu esitetään saagassaan tarunhohtoisena tanskanmaalaisena kuninkaana, joka poikiensa ohella teki viikinkiretkiä myös nykyisen Ruotsin alueelle. Varhaisimmat maininnat Ragnarrista skandinaavisissa lähteissä ovat islantilaisen Ari Viisaan ("inn fróði" Þorgilsson, k. 1148) kirjoittamassa ensimmäisessä islantilaisten historiassa, joka tunnetaan nimellä "Islantilaisten kirja" (isl. "Íslendingabók"), sekä todennäköisesti 1100-luvulta peräisin olevassa runossa "Háttalykill" ("Runomitta-avain", ei suom.). Ragnarr mainitaan myös tekstissä "Sögubrot af nokkrum fornkonungum" (”Katkelma joidenkin muinaisten kuninkaiden saagasta”, ei suom.), joka on fragmentti nyt jo kadonneesta, tanskan- ja ruotsinmaalaisista muinaisista kuninkaista kertovasta *"Skjöldunga sagasta". Skandinaavista latinankielistä historiankirjoitusta edustaneen tanskalaisen kirkonmiehen Saxo Grammaticuksen tanskanmaalaisten alkuperästä ja historiasta kertova "Gesta Danorum" (n. 1200) mainitsee Regnerus Lothbrogin yhdeksännessä kirjassaan. "Ragnarr Karvahousun saagan" lisäksi Ragnarrin suvusta kertoo myös lyhytsaaga "Ragnarrin poikien tarina" (isl. "Ragnarssona þáttr"), joka on säilynyt 1300-luvun alusta peräisin olevassa Hauksbók-käsikirjoituksessa. Käsikirjoituksen omistaja, lainoppinut Haukr Erlendsson jäljitti Ragnarrin sukupuun kautta omat juurensa lohikäärmeensurmaaja Sigurðr Fáfnirinsurmaan. Keskiajan Islannissa "Ragnarr Karvahousun saagaa" pidettiinkin todennäköisesti historiana. Saaga kertoi Haukrin lisäksi myös muiden islantilaisten merkkimiesten ja skandinaavisten kuninkaiden muinaisista esi-isistä. Saagasta kiinnostuttiin myöhemmin gööttiläisen historiankirjoituksen myötä myös suurvalta-ajan Ruotsissa, sillä osa siinä kuvatuista tapahtumista sijoittui Ruotsin maaperälle. Saagan katsottiin kertovan ruotsalaisten tarunhohtoisesta menneisyydestä. Muiden vastaavien muinaissaagojen tavoin "Ragnarr Karvahousun saagaa" voitiin käyttää suurvaltaidentiteetin rakennusaineena, vaikka osa jo 1700-luvun tutkijoista suhtautui muinaisista sankareista kertovien saagojen lähdearvoon kriittisesti. "Ragnarr Karvahousun saaga" ilmestyi Ruotsissa vuonna 1737 Eric Julius Björnerin kääntämänä kokoelmassa "Nordiska kämpa dater" (Stockholm, 1737). Muiden muinaissaagojen sankarihahmojen tavoin myös Ragnarrille ja hänen pojilleen on etsitty esikuvia todellisista eläneistä henkilöistä. Viitteitä heidän historiallisesta henkilöllisyydestään on haettu esimerkiksi Skandinavian ulkopuolella tuotetuista kirjallisista lähteistä. Ragnarrin hahmon esikuvana on pidetty esimerkiksi 800-luvulla elänyttä, latinankielisissä aikalaislähteissä esiintyvää Reginheriä (myös: Reginerus, Ragenarius, Raginarius tai Ragneri), jonka on kerrottu tehneen sotajoukkoineen ryöstöretken Pariisiin vuonna 845. Nimi ”Lothbrocus” taas esiintyy William Jumiègeslaisen normanniherttuoiden teoista kertovassa teoksessa "Gesta Normannorum ducum" (n. 1070), ja Adam Bremeniläinen (n. 1076) puhuu ”Lodparchuksesta”. Ei kuitenkaan ole varmaa, viittaavatko Ragnarria tai tämän lisänimeä muistuttavat nimet ylipäätään samaan henkilöön. Varmaa ei myöskään ole se, pohjautuuko "Ragnarr Karvahousun saaga " kertomuksille todellisesta historiallisesta henkilöstä. Saaga on ennen kaikkea 1200–1300-luvun kirjallinen tuote ja islantilaisten näkökulma menneisyydestä. Vaikka Ragnarr Karvahousu perustuisikin historialliselle esikuvalle, ei "Ragnarr Karvahousun saaga" välttämättä selkeytä tai todenna millään tavoin tämän esikuvan historiallista identiteettiä.


title: Ragnarr Karvahousun saaga

text: Kertomukset Ragnarrista ja hänen pojistaan ovat innoittaneet myös taiteilijoita ja elokuvantekijöitä. Vuonna 1958 valmistui Edison Marshallin samannimisen fiktiivisen romaanin (1951) pohjalta tehty elokuva "The Vikings", jossa pääosia esittivät Kirk Douglas ja Tony Curtis. Useat strategiavideopelit kuten "Civilization III" ja IV sekä "" ovat myös saaneet innoitusta Ragnarrin tarinasta. Ragnarr loðbrókin hahmo ja tarina ovat inspiroineet lisäksi 2000-luvulla luotua History Channelin " Viikingit" -televisiosarjaa ("Vikings").


title: USS Augusta

text: USS Augusta voi tarkoittaa seuraavia Yhdysvaltain laivaston aluksia:


title: Sieninahkakoralli

text: Sieninahkakoralli ("Sarcophyton glaucum") on nahkakoralleihin kuuluva pehmytkorallilaji. Kuten muut "Sarcophyton"-suvun lajit, sieninahkakoralli muistuttaa ulkonäöltään sientä. Se on yksi sukunsa laajimmalle levinneistä lajeista. Sitä tavataan Punaisestamerestä, Indopasifiselta merialueelta ja Etelä-Afrikan ympäriltä.


title: Leningradin suomalainen teatteri

text: Leningradin suomalainen teatteri oli Leningradissa vuosina 1932–1937 toiminut suomenkielinen ammattiteatteri.


title: Leningradin suomalainen teatteri

text: Pietarin ensimmäiset suomenkieliset teatteriesitykset järjestettiin Pietarin suomalaisessa käsityöläisseurassa 1870-luvun vaihteessa. Vilkasta harrastajateatteritoimintaa harjoittivat myös Pietarin suomalainen hyväntekeväisyysseura, Suomalainen näytelmäseura, Rautatieläisten näytelmäseura ja raittiusseura Alku.


title: Leningradin suomalainen teatteri

text: Venäjän vallankumouksen jälkeen teatteritoiminta jatkui Pietarin työläisklubeissa. Kamennostrovski-prospektin suomalaisen klubin yhteyteen perustettiin vuonna 1921 Heikki Välisalmen johtama Suomalainen valtiollinen draamateatteri. Se suljettiin talousvaikeuksien takia jo vuonna 1922 NEP-politiikkaan siirryttäessä. Teatteriharrastus jatkui kuitenkin vilkkaana, ja seuraavana vuonna Pietarin kuvernementissa laskettiin olleen 17 suomalaista teatteriseuruetta. Leningradissa Elokuun kommunaardien klubilla esiintyi puoliammattilainen teatteriryhmä, jonka toimintaa jatkoi vuonna 1925 perustetun Leningradin suomalaisen valistustalon harrastajateatteri.


title: Leningradin suomalainen teatteri

text: Suomalaisen valistustalon teatteriryhmä muutettiin marraskuussa 1930 valtiolliseksi kiertäväksi agitaatioteatteriksi ja keväällä 1932 se sai valtiollisen kolhoositeatterin statuksen. Leningradin alueen teatterihallinnon alaisuudessa toimineesta laitoksesta käytettiin nimityksiä Valtiollinen suomalainen teatteri, Suomalainen kansallinen kolhoositeatteri tai yksinkertaisesti Suomalainen teatteri.


title: Leningradin suomalainen teatteri

text: Leningradin suomalainen teatteri oli kiertueteatteri, joka vietti suurimman osan ajasta esiintymismatkoilla Leningradin alueella, siihen tuolloin kuuluneessa Murmanskin piirikunnassa ja Karjalan autonomisessa neuvostotasavallassa. Sen kotinäyttämönä toimi Leningradin suomalainen valistustalo, joka muutti useita kertoja paikasta toiseen. Voinovin- eli Špalernajakadulta siirryttiin kesäkuussa 1932 virolaisen valistustalon tiloihin Krasnaja- eli Galernajakadulle, tammikuussa 1934 muutettiin Suomen aseman rautatieläisklubille ja maaliskuussa 1934 kahdeksan muun kansallisen valistustalon kanssa Nekrasovinkatu kymmeneen. Vuonna 1933 teatteri antoi 160 näytäntöä, joissa kerrottiin olleen peräti 44 000 katsojaa. Vuonna 1935 esityksiä oli 216, joista vain 27 pidettiin Leningradissa.


title: Leningradin suomalainen teatteri

text: Teatterin johtajana toimi vuoteen 1936 saakka Teodor Kettunen ja hänen jälkeensä Fjodor Tarssina. Taiteellinen johtaja oli Hannes Tammi ja hänen apulaisensa Einari Sinisalo. Hallintovirkailijana työskenteli David Rännäli. Näyttelijöitä oli 16–20 henkeä. Esiintymismatkoja varten heidät oli jaettu aluksi kahdeksi ja myöhemmin kolmeksi työryhmäksi. Suuri osa näyttelijöistä oli muuttanut Neuvostoliittoon Suomesta tai Pohjois-Amerikasta, mutta heidän joukossaan oli myös nuoria inkerinsuomalaisia kuten Liisa Tomberg ja Valter Suni. Näyttelijäkoulutusta ei ollut kenelläkään, mutta ammattitaitoa kehitettiin Karjalan draamateknikumin ja Leningradin taiteen työntekijöiden täydennyskoulutusinstituutin kursseilla.


title: Leningradin suomalainen teatteri

text: Teatterin ohjelmisto koostui etupäässä venäjän kielestä käännetyistä neuvostonäytelmistä. Lisäksi esitettiin käännettyjä huvinäytelmiä sekä suomalaisia klassikoita kuten Aleksis Kiven "Kihlaus", "Nummisuutarit" ja "Seitsemän veljestä", Maiju Lassilan "Tulitikkuja lainaamassa" ja "Kuolleista herännyt" ja Minna Canthin "Roinilan talossa". Ongelmaksi koettiin alkuperäisten suomenkielisten neuvostonäytelmien puuttuminen, jota yritettiin turhaan paikata muun muassa kirjoituskilpailujen avulla. Harvoja poikkeuksia ohjelmistossa olivat Ragnar Ruskon "Opettaja" ja inkeriläisen Tommi Hirvosen "Miirun valtiaat".


title: Leningradin suomalainen teatteri

text: Leningradin muiden kansallisten teatterien tavoin suomalaisen teatterin toiminta oli tappiollista ja sen rahoitus jatkuvasti riittämätöntä. Teatterilla oli myös muita ongelmia: sen suomalainen repertuaari oli ideologisesti epäilyttävää, se toimi Neuvostoliittoon vihamielisesti suhtautuvan valtion kielellä ja monet sen työntekijöistä olivat ulkomaalaisia tai heillä oli yhteyksiä ulkomaille. Esiintymismatkat rajavyöhykkeelle herättivät epäilyksiä ja lopulta myös suoranaisia syytöksiä vakoilusta. Stalinin vainojen yhteydessä vuonna 1937 pidätettiin teatterin johtajat Kettunen ja Tammi sekä kolmetoista yhteensä kahdeksastatoista näyttelijästä. Viimeiseksi esitykseksi jäi Molièren "Tartuffe" Leningradin suomalaisessa keskikoulussa 23. lokakuuta 1937. Leningradin suomalainen teatteri lakkautettiin kaupungin muun kansallisen kulttuuritoiminnan tavoin vuodenvaihteessa 1938. Sen työntekijöistä teloitettiin yhteensä 12 henkilöä.


title: Ramona (valssi)

text: Ramona on musiikkikappale, joka on muodostunut monien levytysten kautta ikivihreäksi kevyen musiikin sävelmäksi sekä laulettuna että instrumentaaliesityksinä. Vuodelta 1927 peräisin olevan laulun on säveltänyt Mabel Wayne ja sanoittanut Tin Pan Alleyn tunnettu lauluntekijä L. Wolfe Gilbert. Alun perin valssitahtinen sävelmä tuli tunnetuksi Helen Hunt Jacksonin samannimiseen romaaniin perustuvan mykkäelokuvan "Ramona" (1928) yhteydestä: elokuvan markkinoimiseksi sen nimiosaa esittävä Dolores del Río levytti laulun gramofonilevylle. Näin ”Ramonasta” tuli maailman ensimmäinen elokuvan tunnuskappale. Laulua käytettiin myös Henry Kingin uudelleenfilmatisoinnissa, äänielokuvassa vuodelta 1936. Mabel Wayne tunnetaan maailman ensimmäisenä naispuolisena hittikappaleiden säveltäjänä, jonka ensimmäinen hitti oli ”Don’t Wake Me Up, Let Me Dream”.


title: Ramona (valssi)

text: ”Ramonan” tunnetuimpiin levytyksiin kuuluu Louis Armstrongin versio vuodelta 1953. Sen sovitus ei ole valssi, vaan nelijakoinen foxtrot. Muita ”Ramonan” kansainvälisiä levyttäjiä ovat Paul Whitemanin yhtye, Jim Reeves sekä lauluduot Blue Diamonds ja The Everly Brothers.


title: Ramona (valssi)

text: Kappale levytettiin suomeksi ensi kerran melko tuoreeltaan vuonna 1929. Berliinissä tehdyllä levytyksellä laulaa Heikki Tuominen sikäläisen Odeon-studio-orkesterin säestämänä. Suomenkieliset sanat siihen on tehnyt Reino Hirviseppä. Tämän sanoitusversion ovat levyttäneet Tuomisen lisäksi Georg Malmsten (1948), Jarkko Lehti (1980) ja Risto Nevala (1990). Tunnetumpi suomenkielinen teksti lauluun on Anja Eskonmaan käsialaa; se alkaa sanoilla ”Tullos mun kanssani vuoristoon”. Sen ovat levyttäneet muun muassa Olavi Virta (1953), Metro-tytöt (1959), lauluyhtye Neloset (1960), Leif Wager (1971), Teuvo Valo (1980) ja Henry Theel (1982).


title: K-429

text: K-429 oli Neuvostoliiton laivaston Projekti 670A -luokan ydinkäyttöinen sukellusvene, joka laskettiin vesille 22. huhtikuuta 1972 ja otettiin palveluskäyttöön 31. lokakuuta 1972. Se upposi sotaharjoituksessa 23. kesäkuuta 1983. Suurin osa miehistöstä saatiin pelastettua, mutta 16 miestä kuoli. Alus nostettiin ja korjattiin, mutta se upposi jälleen 13. syyskuuta 1985 ollessaan satamassa. Se nostettiin taas, mutta sitä ei enää korjattu, vaan käytettiin harjoituksissa.


title: K-429

text: K-429 on Neuvostoliiton kylmän sodan sukellusveneistä ainoa, joka upposi kahdesti.


title: K-429

text: K-429 oli Projekti 670 -luokan ydinsukellusveneistä toiseksi viimeinen. Sen köli laskettiin 26. tammikuuta 1971, ja se laskettiin vesille 22. huhtikuuta 1972.


title: K-429

text: Alus otettiin palveluskäyttöön 31. lokakuuta 1972. Se kuului aluksi Pohjoiseen laivastoon, mutta kulki huhtikuussa 1977 Pohjoisen jäämeren kautta Petropavlovsk-Kamtšatskiin, jossa se liittyi 30. huhtikuuta Tyynenmeren laivastoon. Aluksen komentajana oli kapteeni V. T. Kozlov.


title: K-429

text: Alkuvuonna 1983 K-429 tuli satamaan. Sen miehistö lähti lomalle, ja alusta oli tarkoitus uudistaa. Ydinkärjillä varustetut torpedot ja ohjukset jätettiin töiden ajaksi alukseen. Keväällä 1983 Yhdysvallat aloitti liittolaisineen Fleetex ’83 -sotaharjoituksen pohjoisella Tyynellämerellä, ja harjoituksen aikana yhdysvaltalaisia lentokoneita lensi Neuvostoliiton ja Japanin rajakiistan kohteena olleiden Kuriilien yli. Osin lisääntyneiden jännitteiden vuoksi Tyynenmeren laivaston komentaja Oleg Jerofejev määräsi kapteeni Nikolai Suvorovin ottamaan K-429:n takaisin palvelukseen kesäkuussa. Tämä oli suunniteltua aiemmin ja ennen kuin aluksen uudistus- ja huoltotyöt ehtivät valmistua.


title: K-429

text: Suvorov yritti vastustella käskyä muun muassa siksi, ettei sotaharjoituksia ollut suunniteltu kuin vasta syksylle, ja sukellusveneen miehistö oli jo lähtenyt lomille. Tyynenmeren laivaston johto pakotti kuitenkin hänet noudattamaan käskyä, ja niinpä K-429 lähti 23. elokuuta 1983 satamasta. Sen miehistö oli kasattu viideltä eri alukselta, mikä rikkoi laivaston omia sääntöjä, joiden mukaan sukellusvene ei saa toimia, jos alus on yli 30 prosentille miehistöstä vieras. Lisäksi miehistössä oli 120 jäsentä, kun normaalisti heitä oli 87. Vain harvoilla oli kokemusta K-429:n järjestelmistä.


title: K-429

text: Suvorov ei tiennyt, että huollon yhteydessä ilmastointiluukut oli lukittu auki, eikä mittareita ollut säädetty oikein. Hän sai käskyn edetä suoraan harjoitusalueelle, mutta hän vaati saada tehdä ensin koesukelluksen. Sukelluksesta tuli normaalia nopeampi, sillä painolastitankkien täytön kanssa tuli väärinymmärryksiä. Sukelluksen aikana neljänteen reaktoriosastoon alkoi tulvia vettä avoimesta ilmastointiluukusta. Reaktori saatiin suljettua ja veden tulosta ilmoitettua, mutta 14 miestä kuoli. Alukseen tulvi 420 kuutiometriä vettä, ja K-429 upposi 39 metrin syvyyteen.


title: K-429

text: Aluksella oli pelastautumiskapseleita ja hätäpoijuja, mutta ne oli hitsattu runkoon kiinni, jotteivät ne katoaisi. Suvorov toivoi, että sukellusveneen katoaminen huomattaisiin pinnalla, mutta muutama tunti kului eikä pelastajia kuulunut. Lämpötila joissain sukellusveneen osissa alkoi lähestyä 50 astetta, ja yksi akuista oli räjähtänyt. Muista akuista vapautui vetyä, mikä aiheutti palovaaran. Lopulta kapteenin oli pakko pyytää vapaaehtoisia uimaan pinnalle ja hakemaan apua. Kaksi miestä Suvorovin alkuperäisestä miehistöstä suostui. He poistuivat aluksesta torpedoputken kautta, nousivat pintaan ja uivat rannalle, jossa rajavartijat pidättivät heidät epäiltyinä vakoojina. Kun he kertoivat tilanteesta, kävi ilmi, että Jerofejev ja muut upseerit olivat unohtaneet sukellusveneen, jonka piti olla sukelluksissa vain tunnin ajan. Uppoamispaikalle saapui muutaman tunnin kuluttua pelastuspartio, jonka sukeltajat auttoivat loput miehistön jäsenet pinnalle. Kaikkiaan uppoamisessa kuoli 16 ihmistä.


title: K-429

text: Kolme kuukautta uppoamisen jälkeen Suvorov sekä aluksen viidennen osaston päällikkö Lihovozov saivat tuomion laivaston sääntöjen rikkomisesta. Suvorov sai kymmenen vuoden ja Lihovozov kahdeksan vuoden vankeustuomion. Suvorov istui tosin tuomiostaan vankilassa vain kolme vuotta. Onnettomuudesta ei tiedotettu, ja kansa kuulikin siitä vasta 1990-luvulla. Aluksen alkuperäiselle miehistöllekin uppoaminen paljastui vasta heidän palattuaan lomilta, kun heidän sukellusvenettään ei näkynyt satamassa.


title: K-429

text: K-429 ei ollut vaurioitunut upotessaan pahasti, ja niinpä se nostettiin 9. elokuuta 1983. Nostamisen yhteydessä tosin neljä aiemmin kuivana säilynyttä vesitiivistä osastoa täyttyi vedellä, mikä teki aluksen korjaamisesta työläämpää. Korjaus maksoi 300 miljoonaa ruplaa ja valmistui syyskuun alussa 1985. Jo 13. syyskuuta 1985 alus kuitenkin upposi uudestaan ollessaan satamassa. Yksi miehistön jäsen kuoli toisessa uppoamisessa. Alus nostettiin jälleen, mutta sitä ei enää palautettu palveluskuntoon. Se poistettiin laivaston vahvuudesta vuonna 1987, minkä jälkeen sitä käytettiin harjoituksissa. Se romutettiin sisaralustensa kanssa 1990-luvulla.


Itä-Suomen yliopisto toteutti Seurakunnalliset mobiiliteknologiat -projektin aikana 1.2.2013–31.1.2015. Yhtäältä se tuotti digitaalisia sovelluksia sekä seurakuntalaisten henkilökohtaista hengellistä elämää että kirkollista viestintää varten. Toisaalta se tutki tuotettujen sovellusten käyttöä.


title: Seurakunnalliset mobiiliteknologiat -projekti

text: Pari kirkolliseen yhteyteen sopivaa mobiilipalvelua oli jo ennen kyseistä hanketta, esimerkiksi tiekirkkoja paikantava sovellus ja mobiililaitteiden kautta luettavissa oleva virsikirja. Kaiken kaikkiaan tällaisia oli hyvin vähän. Seurakunnilla oli puute hengelliseen tarkoitukseen suunnatuista sovelluksista. Luonnollisesti Suomen evankelis-luterilainen kirkko oli siis yksi hankkeen päärahoittajista, Euroopan sosiaalirahaston lisäksi.


text: Tuotteiden valmistus tapahtui yhteistyönä niiden kohderyhmän, siis niiden käyttäjien kanssa. Ideointi- ja kokeiluvaiheessa oli mukana eri seura- ja kirkkokuntia. Sovelluksia testattiin ainakin rippikouluissa. Eräs niissä testattu sovellus on Ulkoläksyt sekaisin -peli, jossa opetellaan uskontunnustus, Isä meidän -rukous ja Herran siunaus.


text: Kehitellyt sovellukset eivät ole suunnattu pelkästään rippikoulun käyttöyhteyteen. Risti 2048 -peli tutustuttaa kristilliseen kuvalliseen symboliikkaan. Jubiili-sovellus avustaa jumalanpalveluksiin osallistumisessa. Hetki-sovellus on yhtäältä julkaisualusta uskonnollisten yhteisöjen tuottamalle hengelliselle sisällölle, toisaalta väline henkilökohtaisiin hartaushetkiin. Sovellusten käyttöalustoina toimivat älypuhelimet ja tablettitietokoneet.


text: Projektiin osallistuminen ei ollut vain kirkkokuntien rajat ylittävää, vaan myös kansainvälistä. Itä-Suomen yliopisto teki yhteistyötä muun muassa Oxfordin ja Durhamin yliopistojen kanssa. Hankkeen loputtua kansainvälisen digitaalisen teologian tutkimusverkoston toiminta jatkui. Tämän aikaansaamisessa Seurakunnalliset mobiiliteknologiat -hanke oli oleellinen tekijä.


text: Projektissa oli mukana väkeä niin teologian kuin tietojenkäsittelyn laitoksilta. Niinpä tutkimuskysymyksiä- ja vastauksiakin oli monenlaisia. Teologisen tutkimuksen aiheena oli se miten mobiiliteknologiaa hyödynnetään kirkollisessa toiminnassa ja henkilökohtaisessa uskonnon harjoittamisessa.


text: Rippikoulujen järjestäjät ovat aiemmin suhtautuneet torjuvasti älypuhelimien ja tablettitietokoneiden käyttöön opetuksen aikana. Projektin aikana rippikoulut kuitenkin saivat kokeiltavakseen mobiiliteknologiaa. Verkossa julkaistujen artikkelien ja haastattelujen mukaan näistä saadut kokemukset eivät olleet ainakaan kielteisiä.


text: Kun mobiili- ja digitaaliteknologia ovat yhä yleistyneet, niin kirkko on joutunut kriittisesti arvioimaan toimintansa välineitä. Teknologia on myös haaste. Projektin yhteydessä ideoitiin ja tuotettiin teknisiä välineitä esimerkiksi jumalanpalveluksen yhteydessä käytettäväksi, mutta toisaalta tiedostettiin asiaan liittyvät kulttuuriset ongelmat. Puhelimen käyttäminen kirkonpenkissä jumalanpalveluksen aikana vaikuttaa vielä sopimattomalta. Uuden ilmaisuvälineen tuominen kontekstiin, jossa vaalitaan vanhoja keinoja, on hankalaa.


title: Väinö Komu

text: Väinö Paavali Komu (7. kesäkuuta 1928 Pyhäjärvi Ol – 9. joulukuuta 2013 Lahti) oli suomalainen kuvanveistäjä ja äidinkielenopettaja.


title: Väinö Komu

text: Komu valmistui filosofian kandidaatiksi 1950 ja toimi äidinkielenopettajana 1953–1977. Hän kävi Lahden taideyhdistyksen piirustuskoulun 1955–1956 ja opiskeli Harjulan vapaaopiston kuvanveistoryhmässä 1955–1959. Komu käytti veistoksiensa materiaaleina pronssia, punasavea, puuta ja kiveä.


title: Koivuvaara

text: Koivuvaara on teollisuusalue Vantaan Hämeenkylässä. Koivuvaarassa sijaitsevat muun muassa Lehtipisteen, R-kioskin, Sanoma Traden ja Tamron pääkonttorit.


title: Uusmaalaisten marssi

text: Uusmaalaisten marssi () on Henrik Boreniuksen säveltämä ja Anders Theodor Lindhin ruotsiksi sanoittama marssi, luultavasti vuodelta 1867. Sekä Borenius että Lindh olivat musiikkia harrastavia lakimiehiä. Suomenkielisen tekstin marssiin on tehnyt E. Hiekkala. Laulu alkaa sanoilla "Meren mahtavan laulun me tunnemme" ().


title: Uusmaalaisten marssi

text: ”Uusmaalaisten marssi” tunnetaan myös nimellä ”Uudenmaan marssi”, mutta sitä ei pidä sekoittaa Oskar Merikannon säveltämään ja J. H. Erkon sanoittamaan ”Uudenmaan marssiin”, joka tunnetaan myös nimellä ”Uusmaan marssi”.


title: John Langenus

text: John Langenus (1891–1952) oli belgialainen jalkapalloerotuomari. Hän toimi erotuomarina ensimmäisessä jalkapallon MM-turnauksessa vuonna 1930. Hän tuomitsi Argentiinan ja Uruguayn välisen loppuottelun. Hän toimi tuomarina myls vuosien 1934 ja 1938 MM-turnauksissa, sekä vuoden 1928 olympiaturnauksessa. Siviiliammatiltaan hän oli toimittaja.


title: Anna Serner

text: Anna Serner (s. 11. lokakuuta 1964) on ruotsalainen juristi ja Svenska Filminstitutetin toimitusjohtaja.


title: Anna Serner

text: Serner oli vuosina 1998–2006 toimitusjohtaja Ruotsin mainostoimistojen liitossa (Komm) ja 2008–2011 Tidningsutgivarnassa (TU). Hän on työskennellyt tasa-arvokysymysten hyväksi. Hän on opiskellut elokuva-alaa ja suorittanut Tukholman elokuvakoulussa kaksivuotisen tutkinnon. Hän on ollut jäsenenä useissa hallituksissa, kuten esimerkiksi Folkoperan, Berghs School of Communication, United Minds, Dagens Samhälle ja Fanzingo. Hänestä tuli Cissi Elwinin jälkeen Svenska Filminstitutetin toimitusjohtaja lokakuussa 2011.


title: Ye (albumi)

text: Ye (tyyliteltynä ye) on yhdysvaltalaisen hiphop-artisti ja tuottaja Kanye Westin kahdeksas sooloalbumi, jonka julkaisi Westin levy-yhtiö GOOD Music ja Def Jam 1. kesäkuuta 2018. Albumilla vierailee mm. Nicki Minaj tai Kid Cudi.


title: Ye (albumi)

text: Albumi on toinen viidestä albumista, jotka levy-yhtiö GOOD Music aikoo julkaista kesäkuun ja heinäkuun aikana. Kaikki albumit tulevat sisältämään seitsemän kappaletta. West tuotti albumin vuoden 2016 aikana Wyomingissa ja tiedotti albumista ensimmäisen kerran 19. huhtikuuta.


title: Ye (albumi)

text: Kymmenen päivää The Life of Pablon julkaisusta West tiedotti, että hän aikoi julkaista seuraavan TurboGrafx 16 -albuminsa saman vuoden kesällä. Albumia ei koskaan tultu julkaisemaan ja West lähti Saint Pablo Tour -kietueelle elokuussa 2016, joka päättyi keskeen erinäisten sairauskohtausten ja vaimonsa ryöstön takia.


title: Ye (albumi)

text: Vuoden 2017 aikana hän sanoitti, tuotti ja nauhoitti uutta albumiaan Wyomingissä. Monia tunnettuja artisteja Westin lisäksi huomattiin oleskelevan Jackson Holessa, Wyomingissä.


title: Ye (albumi)

text: Albumin alkuperäinen nimi oli tarkoitus olla "Love Everyone" ja kansikuvana kuva plastiikkakirurgi Jan Adamsista, joka suoritti leikkauksen Westin äidille Donda Westille. Leikkaus päätyi Dondan kuolemaan. Adams teki "cease and desist" - syytteen, joka esti Westiä käyttämästä kansikuvana hänen naamaansa.


title: Ye (albumi)

text: Kanye tuotti albumin alkuperäisen version vuoden 2017 aikana Wyomingissä, mutta hän tuotti ja sanoitti koko albumin uudestaan vuoden 2018 huhtikuun ja toukokuun aikana. Syy tähän on Westin ja TMZn toimittajan voimakas riitely, jossa West puolusti konservatiivisia mielipiteitään.


title: Ye (albumi)

text: Huhtikuun aikana West julkaisi kaksi kappaletta, "Lift Yourself" ja "Ye VS The People", jolla vieraili hip-hop artisti T.I.. Ye VS The People -kappaleessa T.I. kuvaa faneja, jotka eivät ole samaa mieltä Westin mielipiteiden kanssa, West vastaa T.I.:n argumentteihin samalla puolustamalla omaa poliittista kantaansa. Lift Yourself on taas vitsikappale, jossa West laulaa lopuksi järjettömiä (Poopy-di scoop / Scoop-diddy-whoop) trollatakseen faneja.


title: Ye (albumi)

text: 30. toukokuuta West järjesti Jackson Holessa tapahtuman, johon kerääntyi faneja ja kutsuttuja vieraita kuuntelemaan uutta albumia nuotion ääressä. Tapahtuma toistettiin livenä WAV Media-palvelun kautta. Kutsuttuihin vieraisiin lukeutui mm. seurapiirihenkilö Kim Kardashian, poliittinen aktivisti Candace Owens sekä artistit Nas ja 2 Chainz.


title: Ye (albumi)

text: West otti kuvan illalla iPhonellaan ennen Jackson Holessa järjestettyä tapahtumaa. Kansikuva on kuva vuoresta, keskelle on kirjoitettu teksti "I hate being bi-polar it's awesome" (vihaan kaksisuuntaista mielialahäiriötäni, se on mahtavaa). Teksti kuvaa Westin bipolarisuutta, hän vihaa sitä masennusjaksossaan ja arvostaa sitä maanissessa vaiheessaan.


title: Reppurin laulu

text: Reppurin laulu on Oskar Merikannon säveltämä ja Larin-Kyöstin sanoittama karjalankielinen laulu vuonna 1900 kantaesitetystä näytelmästä "Juhannustulilla". Laulu tunnetaan parhaiten kertosäkeen alkusanoista ”Karjalan maill kuldakägözet kukkuu”. Näytelmässä laulun esittää reppuri eli kiertävä kaupustelija Miihala. Laulu esitetään perinteisesti kanteleen säestyksellä.


title: Reppurin laulu

text: Laulusta on olemassa ainakin kaksi hieman erilaista sanoitusta. Alkuperäisen version alkusanat ovat ”Luadogan meren randamill mie kazvoin kaugobriha”, ja kertosäe alkaa ”Karjalan maill kuldakägözet kukkuu, kirikön ristat kiildelöö”. Tämän version ovat levyttäneet muiden muassa Ture Ara, Vesa-Matti Loiri ja Matti Lehtinen. Myöhempi muunnelma sanoituksesta alkaa ”Luadogan meren randamil mie ylenin briha nuori” ja kertosäkeessä lauletaan ”Karjalan maill kuldakägözet kukkuu, monaster yözez loistuaa”. Näillä sanoilla laulun ovat levyttäneet ainakin Matti Salminen, Jaakko Ryhänen ja Ismo Alanko. On muitakin versioita, joissa sanoja on ilmeisesti yritetty muuttaa suomenkielisten helpommin ymmärrettäviksi, esim. ”monaster yöhön loistuaa”. Eräiden muunnelmien tekijä on kirjailija, opettaja ja karjalaisen kansanperinteen kerääjä Iivo Härkönen.


title: Imukarppi

text: Imukarppi, aikaisemmalta nimeltään sucker ("Catostomus catostomus") on karppikalojen lahkoon kuuluva laji, jota tavataan luonnonvaraisena Pohjois-Amerikassa ja Venäjällä. Se on taloudellisesti merkittävä kala Yläjärvellä, jossa sitä on tavattu jopa 180 metrin syvyydestä. Imukarppia on istutettu myös Suomeen.


title: Imukarppi

text: Imukarppi kasvaa tyypillisesti 20–25 senttiä pitkäksi. Sillä on pitkulainen kuono ja paksut huulet, joiden avulla se voi tehokkaasti imeä pieniä selkärangattomia ja muuta syötävää joen pohjasta. Aikuisen kalan selkä on ruskea, musta tai vihertävä, kyljet vaaleammat ja vatsapuoli valkoinen. Nuoret yksilöt ovat mustapilkkuisia, tummanharmaita.


title: Osuuskauppa Suur-Savo

text: Osuuskauppa Suur-Savo on S-ryhmään kuuluva alueosuuskauppa, joka toimii Etelä-Savossa 12 kunnan alueella. Yrityksen toimialoja ovat päivittäistavarakauppa, käyttötavarakauppa, hotelli- ja ravintolatoiminta, autokauppa ja liikennemyymälätoiminta. Suur-Savo ei omaa varsinaista rautakauppaa eli Kodin Terra-myymälöitä toisin kuin eräät muut alueosuuskaupat.


title: Osuuskauppa Suur-Savo

text: Osuuskauppa Suur-Savon päätoimipaikka on Mikkeli. Savonlinna on osuuskaupan liiketoiminnan kannalta toiseksi merkittävin kaupunki, muun muassa oopperajuhlien tuoman ravintolakapasiteetin tarpeen vuoksi. Asiakasomistajia on noin 71000, joka edustaa 77 % toiminta-alueen talouksista. Alueella tapahtuneet kuntaliitokset eivät ole muuttaneet osuuskaupparajoja; Mikkeliin liitetyn Suomenniemen ja Savonlinnaan liitetyn Punkaharjun alue kuuluvat yhä Etelä-Karjalan Osuuskaupan toimialueeseen.


title: Osuuskauppa Suur-Savo

text: 1980-luvulla osuuskauppojen suuressa rakenneuudistuksessa Osuuskauppa Suur-Savoon liitettiin vuonna 1982 Mäntyharjun Osuuskauppa ja vuonna 1984 savonlinnalainen Osuuskauppa Keski-Saimaa sekä Joroisten, Jäppilän, Pieksämäen, Rantasalmen ja Sulkavan osuuskaupat. Haukivuoren Osuuskauppa säilyi pitkään itsenäisenä, kunnes liittyi lopulta mukaan vuonna 2007.


title: Osuuskauppa Suur-Savo

text:
Sokos
Prisma
ABC


title: Osuuskauppa Suur-Savo

text: S-market


title: Osuuskauppa Suur-Savo

text: Sale


title: Osuuskauppa Suur-Savo

text:
Sokos Hotels
Autokaupat


title: Odakyū-rautatiet

text: Odakyū-rautatiet () on japanilainen rautatieyhtiö, joka toimii Suur-Tokion alueella Tokion metropolissa ja Kanagawan prefektuurissa. Se luetaan suurten yksityisten rautatieyhtiöiden ("ōte-shitetsu") joukkoon. Odakyūn päälinja yhdistää Tokion Odawaran kaupunkiin, mistä yhtiö on saanut nimensä. Sen rautatielinjojen yhteispituus on 120,5 kilometriä, ja se kuljettaa päivittäin noin 2,03 miljoonaa matkustajaa. Odakyū on osa Odakyū Groupia, johon kuuluu lukuisia muita yrityksiä muun muassa liikenteen, matkailun, vähittäiskaupan ja kiinteistönvälityksen aloilta.


title: Odakyū-rautatiet

text: Yhtiöllä on 3 637 työntekijää. Sen pääkonttori sijaitsee Tokion Shinjukun erillisalueen Nishishinjukun kaupunginosassa.


title: Odakyū-rautatiet

text: Odakyū-rautatiet on perustettu nimellä "Odawara kyūkō tetsudō" (, ’Odawaran pikarautatie’) 1. toukokuuta 1923, ja liikennöinnin yhtiö aloitti Odawara-linjalla huhtikuussa 1927. Enoshima-linja avattiin vuonna 1929.


title: Odakyū-rautatiet

text: Odakyū-rautateiden kolme linjaa liittävät Tokion Odawaran kaupunkiin Sagaminlahden rannikolla, Shōnanin alueeseen ja Enoshimaan sekä Tama New Townin asuinalueeseen Tokion länsipuolella. Pääteasema Tokiossa on Shinjuku. Odakyū harjoittaa läpiajoliikennettä muiden rautatieyhtiöiden linjoille: Tokion päässä Tōkyō metron Chiyoda-linjalle ja sitä kautta JR Higashi-Nihonin Jōban-linjalle Torideen saakka, lännessä taas Hakone tozan -rautatielinjalle Hakonen ja Fujin suuntaan sekä JR Tōkain Gotenba-linjalle.


title: Madagaskarin kansalliskirjasto

text: Madagaskarin kansalliskirjasto () on Madagaskarin pääkaupungissa Antananarivossa toimiva kansalliskirjasto. Se on perustettu vuonna 1961.


title: Madagaskarin kansalliskirjasto

text: YK:n erityisjärjestö Unescon mukaan mukaan Madagaskarin aikuisväestöstä (yli 15-vuotiaat) lukutaitoisia oli 76,8 prosenttia (vuonna 2012).


title: Conten hallitus

text: Conten hallitus on pääministeri Giuseppe Conten johtama Italian tasavallan 65. hallitus, joka muodostettiin 1. kesäkuuta 2018. Siihen kuuluvat populistipuolueet Viiden tähden liike (M5S) ja Lega (L).


title: Haikaralaivue

text: Haikaralaivue (ranskaksi "Les Aventures de Tanguy et Laverdure") on Jean-Michel Charlierin ("Blueberry") ja Albert Uderzon ("Asterix") luoma belgialais-ranskalainen sarjakuva. Se kertoo kahden pilotin, Michel Tanguyn ja Ernest Laverduren, seikkailuista Ranskan ilmavoimissa. Suomessa sarjakuvaa on aiemmin julkaistu myös nimillä Ilmojen haukat, Michel ja Ernest seikkailevat sekä Ässälentäjät, ja sarjakuva-albumisarjan 30:sta osasta on tähän mennessä suomennettu 15.


title: Haikaralaivue

text: Ensimmäinen Haikaralaivue-sarjakuva julkaistiin 29. lokakuuta 1959 ranskalaisen Pilote-lehden ensinumerossa. Vuonna 1961 Haikaralaivuetta alettiin julkaisemaan myös albumisarjana. Vuoteen 1967 saakka sarjaa käsikirjoitti Charlier ja piirsi Uderzo. Viimeistä Uderzon kuvittamaa tarinaa olivat kuvittamassa myös hänen veljensä Marcel Uderzo sekä Blueberryn piirtäjänäkin tunnettu Jean Giraud. Haikalaivueen kuvittajana jatkoi Uderzon jälkeen belgialainen Jijé. Jijén ohella muutamia albumeita olivat kuvittamassa myös Daniel Chauvin ja Patrice Serres. Jijén kuoltua vuonna 1980 Serres jatkoi yksin Charlierin käsikirjoitusten kuvittamista kahden albumin verran. Vuonna 1989 menehtyneen Charlierin viimeisen käsikirjoituksen ja sarjan 25. osan "Survol interdit" (1988) kuvitti Al Coutelis.


title: Haikaralaivue

text: Haikaralaivueen sarjakuva-albumisarja herätettiin henkiin vuonna 2002 Jean-Claude Laidinin käsikirjoittamana. Laidinin käsikirjoittamia albumeita on tähän mennessä julkaistu viisi, ja niiden piirtäjinä ovat toimineet Yvan Fernandez, Renaud Garreta, Frédéric Toublanc, Julien Lepelletier sekä Sébastien Philippe.